|

52010PC0302

 Πρόταση αποφαση του Ευρωπαϊκου Κοινοβουλίου και του Συμβούλιο για τη χορήγηση μακροοικονομικής χρηματοδοτικής συνδρομής στη Δημοκρατία της Μολδαβίας SEC(2010)706  /* COM/2010/0302 τελικό - COD 2010/0162 */

	[pic] | ΕΥΡΩΠΑΪΚΗ ΕΠΙΤΡΟΠΗ |Βρυξέλλες, 9.6.2010COM(2010)302 τελικό2010/0162 (COD)ΠρότασηΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥγια τη χορήγηση μακροοικονομικής χρηματοδοτικής συνδρομής στη Δημοκρατία της ΜολδαβίαςSEC(2010)706ΑΙΤΙΟΛΟΓΙΚΗ ΕΚΘΕΣΗΠλαίσιο της πρότασης |Αιτιολογία και στόχοι της πρότασης Η Επιτροπή προτείνει να χορηγηθεί στη Δημοκρατία της Μολδαβίας μακροοικονομική χρηματοδοτική συνδρομή (ΜΧΣ) με τη μορφή δανείου, ανώτατου ύψους 90 εκατομμυρίων ευρώ. Η προτεινόμενη συνδρομή προορίζεται να συμβάλει στην κάλυψη των γενικών αναγκών της Μολδαβίας όσον αφορά το ισοζύγιο πληρωμών και των αναγκών χρηματοδότησης του κρατικού της προϋπολογισμού, οι οποίες προσδιορίστηκαν από το Διεθνές Νομισματικό Ταμείο (ΔΝΤ). Θα στηρίξει το πρόγραμμα σταθεροποίησης των αρχών με σκοπό τη διασφάλιση διατηρήσιμων δημοσιονομικών και εξωτερικών λογαριασμών, και θα βοηθήσει με τον τρόπο αυτό τη χώρα να αντιμετωπίσει τις συνέπειες της παγκόσμιας χρηματοπιστωτικής κρίσης. Η προτεινόμενη μακροοικονομική χρηματοδοτική συνδρομή θα συμπληρώσει τη στήριξη από το ΔΝΤ που προβλέπεται δυνάμει της χρηματοδοτικής ρύθμισης, η οποία εγκρίθηκε από το Συμβούλιο του ΔΝΤ στις 29 Ιανουαρίου του 2010. Η ΜΧΣ της ΕΕ έχει στόχο να συμβάλει στην κάλυψη των αναγκών εξωτερικής χρηματοδότησης της χώρας το 2010 και το 2011. Κατά τη διάρκεια των δύο αυτών ετών οι ακάλυπτες ανάγκες χρηματοδότησης της Δημοκρατίας της Μολδαβίας θα κορυφωθούν. Εάν υπάρχει ακόμα σημαντικό έλλειμμα χρηματοδότησης το 2012, μπορεί να εξεταστεί το ενδεχόμενο παροχής περαιτέρω συνδρομής από την ΕΕ στο πλαίσιο νέας πρωτοβουλίας. Η προτεινόμενη συνδρομή θα ενισχύσει επίσης την ορμή των μεταρρυθμίσεων στη Δημοκρατία της Μολδαβίας με την υποστήριξη του οικονομικού προγράμματος της κυβέρνησης και των προσπαθειών της για ολοκλήρωση με την ΕΕ. Θα συμβάλει επίσης στην εφαρμογή της στρατηγικής συνεργασίας της Ευρωπαϊκής Ένωσης προς τη Δημοκρατία της Μολδαβίας και, γενικότερα, προς τις χώρες της Ανατολικής Εταιρικής Σχέσης. Η ΜΧΣ της ΕΕ θα είναι έκτακτη και χρονικά περιορισμένη, ενώ θα εξαρτάται από την πρόοδο στην εφαρμογή του τρέχοντος προγράμματος του ΔΝΤ και από την επιτυχή εκπλήρωση των όρων οικονομικής πολιτικής που θα προσαρτηθούν στην εν λόγω συνδρομή. |Γενικό πλαίσιο Η Δημοκρατία της Μολδαβίας είναι μια από τις ανατολικές γειτονικές χώρες της Ευρωπαϊκής Ένωσης που πλήττεται βαρύτερα από την παγκόσμια κρίση. Παρά τους υψηλούς μέσους ρυθμούς οικονομικής ανάπτυξης κατά τα έτη που προηγήθηκαν της κρίσης, το επίπεδο του κατά κεφαλήν εισοδήματος της Μολδαβίας εξακολουθεί να είναι με μεγάλη διαφορά το χαμηλότερο στην περιοχή. Η απάντηση πολιτικής στην οικονομική κρίση καθυστέρησε πρώτα λόγω της προετοιμασίας για τις βουλευτικές εκλογές την άνοιξη του 2009 και αργότερα λόγω εσωτερικών πολιτικών εντάσεων για τα αποτελέσματα των εκλογών. Οι επαναληπτικές εκλογές που οργανώθηκαν αναγκαστικά το φθινόπωρο του 2009 έφεραν στην εξουσία μια κυβέρνηση συνασπισμού με ένα πρόγραμμα μεταρρυθμίσεων που επιδιώκει πιο στενή προσέγγιση με την ΕΕ και αποσκοπεί σε αλλαγή του προηγούμενου αναπτυξιακού προτύπου που βασίζεται σε μεγάλο βαθμό στην εισροή εμβασμάτων. Αυτές οι πολιτικές εξελίξεις έδωσαν νέα ώθηση στην κλιμάκωση των διμερών σχέσεων με την ΕΕ, που κατέληξαν στην έναρξη επίσημων διαπραγματεύσεων για τη σύναψη νέας συμφωνίας σύνδεσης στις 12 Ιανουαρίου του 2010. Αμέσως μετά την ορκωμοσία της νέας κυβέρνησης, επικεφαλής της οποίας είναι ο πρωθυπουργός Filat, στις 25 Σεπτεμβρίου 2009 οι αρχές της Δημοκρατίας της Μολδαβίας προσέγγισαν τους διεθνείς χορηγούς με αίτημα την κάλυψη των αναγκών χρηματοδότησης της χώρας. Στις 29 Σεπτεμβρίου, κατά τη διάρκεια της επίσκεψης του νέου πρωθυπουργού στις Βρυξέλλες, η νέα κυβέρνηση επιβεβαίωσε το αίτημα για οικονομική ενίσχυση από την ΕΕ που είχε υποβληθεί νωρίτερα κατά τη διάρκεια του έτους από την προηγούμενη κυβέρνηση. Στις 29 Ιανουαρίου 2010, το διοικητικό συμβούλιο του ΔΝΤ ενέκρινε πρόγραμμα βοήθειας που καλύπτει την περίοδο 2010-2012, που συνίσταται σε συνδυασμό διευρυμένης πιστωτικής διευκόλυνσης (Extended Credit Facility/ECF) και διευρυμένου πιστωτικού μηχανισμού (Extended Fund Facility/EFF). Το πρόγραμμα είναι σχεδιασμένο έτσι ώστε να συμπληρώνεται από άλλους διεθνείς χορηγούς, ιδίως από την Παγκόσμια Τράπεζα και την ΕΕ, καθώς και άλλους χορηγούς, πολυμερείς ή/και διμερείς. Στη συνεδρίαση της συμβουλευτικής ομάδας στις Βρυξέλλες την 24η Μαρτίου 2010 επιβεβαιώθηκαν πράγματι οι σημαντικές συνεισφορές από διμερείς χορηγούς. Η προτεινόμενη ΜΧΣ είναι μέρος της χρηματοδότησης που παρέχεται στα πλαίσια της εφαρμογής του προγράμματος |Υφιστάμενες διατάξεις στον τομέα της πρότασης Καμία. |Συνοχή με άλλες πολιτικές και στόχους της Ευρωπαϊκής Ένωσης Το πρόγραμμα ΜΧΣ είναι συμπληρωματικό της χρηματοδότησης της ΕΕ, από άλλες πηγές, ιδιαίτερα με τη μεσοπρόθεσμη στήριξη ΕΜΓΕΣ του προϋπολογισμού στο πλαίσιο της εθνικής στρατηγικής για τη συνεργασία της ΕΕ με τη Δημοκρατία της Μολδαβίας. Με τον τρόπο αυτό θα μπορέσει να αυξηθεί η επιρροή της ΕΕ στη διαδικασία λήψης αποφάσεων και να βοηθηθεί η Δημοκρατία της Μολδαβίας στην αντιμετώπιση της τρέχουσας σοβαρής οικονομικής κρίσης. Το πρόγραμμα ΜΧΣ είναι επίσης συμπληρωματικό της εξωτερικής χρηματοδότησης από το ΔΝΤ και την Παγκόσμια Τράπεζα και από διμερείς δωρητές. |Διαβουλεύσεις με τα ενδιαφερόμενα μέρη και εκτίμηση των επιπτώσεων |Διαβούλευση με τους ενδιαφερόμενους |Κατά την προετοιμασία της παρούσας πρότασης, οι υπηρεσίες της Επιτροπής ήρθαν σε επαφή με τις αρχές της Δημοκρατίας της Μολδαβίας, το ΔΝΤ, την Παγκόσμια Τράπεζα, την ΕΤΑΑ και με δυνητικούς διμερείς δωρητές και πιστωτές, προκειμένου να συζητήσουν τις ανάγκες συνδρομής. Μετά την έκδοση της απόφασης του Κοινοβουλίου και του Συμβουλίου, οι υπηρεσίες της Επιτροπής θα προχωρήσουν σε διαπραγματεύσεις ενόψει της σύναψης μνημονίου συμφωνίας και συμφωνίας επιδότησης προκειμένου να καθοριστούν λεπτομερώς οι μορφές εφαρμογής της βοήθειας με τις αρχές της Δημοκρατίας της Μολδαβίας. |Συγκέντρωση και χρήση εμπειρογνωμοσύνης |Οι υπηρεσίες της Επιτροπής, με τη βοήθεια εξωτερικών συμβούλων, θα προβούν σε επιχειρησιακή αξιολόγηση της ποιότητας και της αξιοπιστίας των δημόσιων χρηματοοικονομικών κυκλωμάτων και των διοικητικών ελέγχων στη Δημοκρατία της Μολδαβίας. |Εκτίμηση επιπτώσεων Η μακροοικονομική χρηματοδοτική συνδρομή θα έχει άμεσο αντίκτυπο στο ισοζύγιο πληρωμών και στον κρατικό προϋπολογισμό της Δημοκρατίας της Μολδαβίας και με τον τρόπο αυτόν θα συμβάλει στην ελάττωση των χρηματοδοτικών περιορισμών για την εφαρμογή του οικονομικού προγράμματος των αρχών της χώρας. Η μακροοικονομική χρηματοδοτική συνδρομή θα στηρίξει περαιτέρω τους γενικούς στόχους του προγράμματος σταθεροποίησης που συμφωνήθηκε με το ΔΝΤ. Η χρηματοδότηση έργου ή/και η τεχνική βοήθεια δεν θα ήταν ο κατάλληλος τρόπος κάλυψης των στόχων αυτών στο πρόγραμμα μακροοικονομικής σταθεροποίησης. Οι εκταμιεύσεις θα συμβάλουν στην ενίσχυση των αποθεματικών της εθνικής τράπεζας· το ισοδύναμο της συνδρομής σε εθνικό νόμισμα, εφόσον διοχετευθεί στον κρατικό προϋπολογισμό, θα συμβάλει στη χρηματοδότηση του δημοσιονομικού ελλείμματος. Η συνδρομή της Ευρωπαϊκής Ένωσης θα υποστηρίξει επίσης τις προσπάθειες των αρχών να εφαρμοστούν οι βραχυπρόθεσμες και μεσοπρόθεσμες πολιτικές που επισημαίνονται στο σχέδιο δράσης ΕΕ–Δημοκρατίας της Μολδαβίας που συμφωνήθηκε στο πλαίσιο της ευρωπαϊκής πολιτικής γειτονίας. |Νομικά στοιχεία της πρότασης |Συνοπτική παρουσίαση της προτεινόμενης δράσης Η Ευρωπαϊκή Ένωση θα διαθέσει στη Δημοκρατία της Μολδαβίας μακροοικονομική χρηματοδοτική συνδρομή ύψους έως 90 εκατ. ευρώ. Δεδομένου του σοβαρού αντικτύπου της οικονομικής κρίσης για την οικονομία και την επιλεξιμότητα της χώρας για προνομιακή χρηματοδότηση (IDA), η συνδρομή της Ευρωπαϊκής Ένωσης θα παρασχεθεί υπό μορφή επιχορήγησης. Η συνδρομή θα διατεθεί σε τρεις ή τέσσερις δόσεις: κατ’ αρχήν, σε δύο δόσεις το 2010 και σε μια ή δύο δόσεις το 2011. Η Επιτροπή θα αναλάβει τη διαχείριση της συνδρομής. Η Επιτροπή θα συμφωνήσει με τις αρχές της χώρας για τους ειδικούς όρους οικονομικής πολιτικής και χρηματοδότησης που θα διέπουν την καταβολή των δόσεων της συνδρομής. Θα ληφθούν δεόντως υπόψη ειδικά μέτρα για την πρόληψη της απάτης και άλλων παρατυπιών, σύμφωνα με τον δημοσιονομικό κανονισμό. Η συνδρομή θα συνάδει πλήρως με τους μακροοικονομικούς στόχους που έχουν ήδη τεθεί στα προγράμματα οικονομικής πολιτικής της Δημοκρατίας της Μολδαβίας και έχουν συμφωνηθεί με το ΔΝΤ. Θα είναι επίσης συνεπής με τους πιο μακροπρόθεσμους στόχους πολιτικής που προβλέπονται στη Συμφωνία Εταιρικής Σχέσης και Συνεργασίας ΕΕ-Δημοκρατίας της Μολδαβίας και, πιο πρόσφατα, στο Σχέδιο Δράσης ΕΕ-Δημοκρατίας της Μολδαβίας που εγκρίθηκε το 2005 στο πλαίσιο της Ευρωπαϊκής Πολιτικής Γειτονίας και της υπό διαπραγμάτευση Συμφωνίας Σύνδεσης. Όσον αφορά τους ειδικούς όρους οικονομικής πολιτικής από τους οποίους θα εξαρτηθεί η εκταμίευση της συνδρομής, η Επιτροπή σκοπεύει να επικεντρωθεί σε περιορισμένο αριθμό τομέων, στους οποίους περιλαμβάνεται η διαχείριση των δημοσίων οικονομικών και η χρηματοπιστωτική σταθερότητα. Επίσης, η Επιτροπή μπορεί να στοχεύσει σε συγκεκριμένες πολιτικές ιδιαίτερης σημασίας, όπως οι προτεραιότητες που προσδιορίστηκαν στην έκθεση για την πορεία υλοποίησης της Ευρωπαϊκής Πολιτικής Γειτονίας (έκθεση προόδου της ΕΠΓ) του Απριλίου 2010, ή σε μέτρα που θα κριθούν κατάλληλα μετά την επιχειρησιακή αξιολόγηση. |Νομική βάση Άρθρο 212 της Συνθήκης για τη Λειτουργία της Ευρωπαϊκής Ένωσης (ΣΛΕΕ). |Αρχή της επικουρικότητας Η πρόταση εμπίπτει στις κοινές αρμοδιότητες της Ευρωπαϊκής Ένωσης στον τομέα της οικονομικής και χρηματοδοτικής συνεργασίας με τρίτες χώρες. |Αρχή της αναλογικότητας Η πρόταση συνάδει με την αρχή της αναλογικότητας για τους ακόλουθους λόγους. |Το ποσό της νέας προτεινόμενης συνδρομής – έως 90 εκατ. ευρώ – αντιστοιχεί στο 27% περίπου των εναπομενουσών αναγκών εξωτερικής χρηματοδότησης της Δημοκρατίας της Μολδαβίας για το 2010 και το 2011, πέραν της μακροοικονομικής στήριξης που παρέχεται από το ΔΝΤ και την Παγκόσμια Τράπεζα. Ο επιμερισμός αυτός της επιβάρυνσης από την Ευρωπαϊκή Ένωση λαμβάνει υπόψη την τρέχουσα εξαιρετική συγκυρία, καθώς το ξέσπασμα της παγκόσμιας κρίσης έχει σοβαρό αντίκτυπο στην οικονομία της Δημοκρατίας της Μολδαβίας. |Επιλογή νομικών μέσων |Προτεινόμενα μέσα: άλλα μέσα. |Ελλείψει κανονισμού-πλαισίου που να διέπει το μέσο μακροοικονομικής χρηματοδοτικής συνδρομής, οι αποφάσεις ad hoc του Κοινοβουλίου και του Συμβουλίου βάσει του άρθρου 212 της ΣΛΕΕ μπορούν πλέον να αποτελέσουν νομική βάση για τη συνδρομή αυτή. |Δημοσιονομικές επιπτώσεις |Η συνδρομή θα χρηματοδοτηθεί από πιστώσεις ανάληψης υποχρεώσεων το 2010 και το 2011 υπό τη γραμμή του προϋπολογισμού 01.03.02 (μακροοικονομική συνδρομή)· οι πληρωμές θα πραγματοποιηθούν επίσης το 2010 και το 2011. |Πρόσθετες πληροφορίες |Ρήτρα επανεξέτασης/αναθεώρησης/λήξης ισχύος |Η πρόταση καθορίζει περιορισμένη περίοδο διαθεσιμότητας. |1.  2010/0162 (COD)ΠρότασηΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥγια τη χορήγηση μακροοικονομικής χρηματοδοτικής συνδρομής στη Δημοκρατία της ΜολδαβίαςΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για τη λειτουργία της Ευρωπαϊκής Ένωσης, και ιδίως το άρθρο 212,την πρόταση της Ευρωπαϊκής Επιτροπής[1],αφού διαβίβασαν το σχέδιο νομοθετικής πράξης στα εθνικά κοινοβούλια,αποφασίζοντας σύμφωνα με τη συνήθη νομοθετική διαδικασία[2],Εκτιμώντας τα ακόλουθα:2.  Οι σχέσεις μεταξύ της Δημοκρατίας της Μολδαβίας και της Ευρωπαϊκής Ένωσης αναπτύσσονται εντός του πλαισίου της Ευρωπαϊκής Πολιτικής Γειτονίας. Το 2005, η Κοινότητα και η Δημοκρατία της Μολδαβίας συμφώνησαν ως προς ένα σχέδιο δράσης στο πλαίσιο της Ευρωπαϊκής Πολιτικής Γειτονίας, το οποίο καθορίζει μεσοπρόθεσμες προτεραιότητες για τις διμερείς σχέσεις. Το πλαίσιο των σχέσεων ΕΕ-Δημοκρατίας της Μολδαβίας ενισχύεται περαιτέρω με τη νεοδρομολογηθείσα Ανατολική Εταιρική Σχέση. Από το 2010, η Κοινότητα και η Δημοκρατία της Μολδαβίας διαπραγματεύονται Συμφωνία Σύνδεσης, η οποία αναμένεται να αντικαταστήσει την υφιστάμενη Συμφωνία Εταιρικής Σχέσης και Συνεργασίας.3.  Η οικονομία της Δημοκρατίας της Μολδαβίας πλήττεται σοβαρά από τη διεθνή χρηματοπιστωτική κρίση, με δραματική μείωση της παραγωγής, επιδείνωση της δημοσιονομικής θέσης και αύξηση των αναγκών εξωτερικής χρηματοδότησης.4.  Για τη σταθεροποίηση και την ανάκαμψη της οικονομίας στη Δημοκρατία της Μολδαβίας παρέχεται χρηματοδοτική στήριξη από το Διεθνές Νομισματικό Ταμείο (ΔΝΤ). Η ρύθμιση χρηματοδότησης του ΔΝΤ για τη Δημοκρατία της Μολδαβίας εγκρίθηκε στις 29 Ιανουαρίου του 2010.5.  Η Δημοκρατία της Μολδαβίας ζήτησε μακροοικονομική χρηματοδοτική συνδρομή από την Ένωση ενόψει της επιδείνωσης της οικονομικής κατάστασης και των προοπτικών.6.  Δεδομένου του εναπομένοντος χρηματοδοτικού ελλείμματος για το 2010-2011 στο ισοζύγιο πληρωμών, η μακροοικονομική χρηματοδοτική συνδρομή θεωρείται ως η ενδεδειγμένη απάντηση στο αίτημα της Δημοκρατίας της Μολδαβίας για τη στήριξη της οικονομικής σταθεροποίησης, σε συνδυασμό με το τρέχον πρόγραμμα του ΔΝΤ. Η παρούσα μακροοικονομική χρηματοδοτική συνδρομή αναμένεται επίσης να συμβάλλει στη μείωση των αναγκών εξωτερικής χρηματοδότησης του κρατικού προϋπολογισμού.7.  Η μακροοικονομική χρηματοδοτική συνδρομή της Ένωσης δεν πρέπει να συμπληρώνει απλώς τα προγράμματα και τους πόρους του ΔΝΤ και της Παγκόσμιας Τράπεζας, αλλά να διασφαλίζει την προστιθέμενη αξία της συμμετοχής της ΕΕ.8.  Η Επιτροπή θα πρέπει να μεριμνήσει ώστε η μακροοικονομική χρηματοδοτική συνδρομή της Ένωσης να συμπλέει νομικά και ουσιαστικά με τα μέτρα που λαμβάνονται στους διάφορους τομείς της εξωτερικής δράσης και στις άλλες συναφείς πολιτικές της Ευρωπαϊκής Ένωσης.9.  Οι συγκεκριμένοι στόχοι της συνδρομής αναμένεται ότι θα ενισχύσουν την αποδοτικότητα, τη διαφάνεια και την υπευθυνότητα. Οι στόχοι αυτοί πρέπει να ελέγχονται τακτικά από την Επιτροπή.10.  Οι όροι που συνδέονται με την παροχή μακροοικονομικής χρηματοδοτικής συνδρομής πρέπει να αντικατοπτρίζουν τις βασικούς αρχές και τους στόχους της πολιτικής της Ένωσης έναντι της Δημοκρατίας της Μολδαβίας.11.  Προκειμένου να διασφαλιστεί η αποτελεσματική προστασία των οικονομικών συμφερόντων της Ένωσης σε σχέση με την παρούσα μακροοικονομική χρηματοδοτική συνδρομή, είναι απαραίτητο να λάβει η Δημοκρατία της Μολδαβίας τα κατάλληλα μέτρα πρόληψης και καταπολέμησης της απάτης, της διαφθοράς και όλων των άλλων παρατυπιών που συνδέονται με τη συνδρομή αυτή και να προβλεφθούν έλεγχοι από την Επιτροπή και το Ελεγκτικό Συνέδριο.12.  Η αποδέσμευση της μακροοικονομικής χρηματοδοτικής συνδρομής της Ένωσης δεν θίγει τις εξουσίες της αρμόδιας για τον προϋπολογισμό αρχής.13.  Η μακροοικονομική χρηματοδοτική συνδρομή της Ένωσης πρέπει να εφαρμόζεται από την Επιτροπή. Τα μέτρα που απαιτούνται για την εφαρμογή της παρούσας απόφασης πρέπει να θεσπιστούν σύμφωνα με την απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή[3],ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:Άρθρο 11. Η Ευρωπαϊκή Ένωση θα διαθέσει στη Δημοκρατία της Μολδαβίας μακροοικονομική χρηματοδοτική συνδρομή υπό μορφή επιχορήγησης μέγιστου ύψους 90 εκατ. ευρώ με σκοπό την υποστήριξη της οικονομικής σταθεροποίησης στη Δημοκρατία της Μολδαβίας και την ανακούφιση των αναγκών της όσον αφορά το ισοζύγιο πληρωμών και των δημοσιονομικών αναγκών της όπως προσδιορίζονται στο τρέχον πρόγραμμα του Διεθνούς Νομισματικού Ταμείου (ΔΝΤ).2. Η εκταμίευση της μακροοικονομικής χρηματοδοτικής συνδρομής της Ένωσης θα γίνεται υπό τη διαχείριση της Επιτροπής κατά τρόπο ώστε να τηρούνται οι συμφωνίες ή οι διακανονισμοί που έχουν συμφωνηθεί μεταξύ του ΔΝΤ και της Δημοκρατίας της Μολδαβίας και οι βασικές αρχές και οι στόχοι της οικονομικής μεταρρύθμισης που ορίζονται στη συμφωνία εταιρικής σχέσης και συνεργασίας και το σχέδιο δράσης Ευρωπαϊκής Ένωσης-Δημοκρατίας της Μολδαβίας.3. Η χρηματοδοτική συνδρομή της Ευρωπαϊκής Ένωσης διατίθεται για δυόμισυ έτη, αρχής γενομένης από την πρώτη ημέρα μετά την έναρξη ισχύος του μνημονίου συμφωνίας που αναφέρεται στο άρθρο 2 παράγραφος 1.Άρθρο 21. Η Επιτροπή, ενεργώντας σύμφωνα με τη συμβουλευτική διαδικασία που αναφέρεται στο άρθρο 6 της παρούσας απόφασης, εξουσιοδοτείται να συμφωνήσει με τις αρχές της Δημοκρατίας της Μολδαβίας τους όρους οικονομικής πολιτικής που διέπουν τη μακροοικονομική χρηματοδοτική συνδρομή της Ευρωπαϊκής Ένωσης, και οι οποίοι θα συμπεριληφθούν σε μνημόνιο συμφωνίας. Οι όροι αυτοί θα είναι σύμφωνοι με τις συμφωνίες ή τους διακανονισμούς που έχουν συμφωνηθεί μεταξύ του ΔΝΤ και της Δημοκρατίας της Μολδαβίας και με τις βασικούς αρχές και τους στόχους της οικονομικής μεταρρύθμισης που ορίζονται στη συμφωνία εταιρικής σχέσης και συνεργασίας και το σχέδιο δράσης Ευρωπαϊκής Ένωσης-Δημοκρατίας της Μολδαβίας. Οι εν λόγω αρχές και στόχοι αποσκοπούν στην ενίσχυση της αποδοτικότητας, της διαφάνειας και της υπευθυνότητας της συνδρομής, συμπεριλαμβανομένων ιδίως τα συστήματα διαχείρισης των δημόσιων οικονομικών στη Δημοκρατία της Μολδαβίας. Η πρόοδος όσον αφορά την επίτευξη των εν λόγω στόχων θα ελέγχεται τακτικά από την Επιτροπή. Οι λεπτομερείς χρηματοδοτικοί όροι της συνδρομής καθορίζονται σε συμφωνία επιχορήγησης που θα συναφθεί μεταξύ της Επιτροπής και των αρχών της Δημοκρατίας της Μολδαβίας.2. Κατά την υλοποίηση της χρηματοδοτικής συνδρομής της Ένωσης, η Επιτροπή ελέγχει την καταλληλότητα του χρηματοδοτικού πλαισίου, των διοικητικών διαδικασιών και των μηχανισμών εσωτερικού και εξωτερικού ελέγχου της Δημοκρατίας της Μολδαβίας που σχετίζονται με τη συνδρομή αυτή.3. Η Επιτροπή ελέγχει σε τακτά διαστήματα εάν οι οικονομικές πολιτικές της Δημοκρατίας της Μολδαβίας είναι σύμφωνες με τους στόχους της μακροοικονομικής συνδρομής της Ένωσης και εάν πληρούνται ικανοποιητικά οι συμφωνηθέντες όροι οικονομικής πολιτικής. Για το σκοπό αυτό η Επιτροπή θα έχει στενή συνεργασία με το ΔΝΤ και την Παγκόσμια Τράπεζα.Άρθρο 31. Η μακροοικονομική χρηματοδοτική συνδρομή της Ένωσης διατίθεται από την Επιτροπή στη Δημοκρατία της Μολδαβίας σε τρεις τουλάχιστον δόσεις δανείου, εφόσον πληρούνται οι όροι της παραγράφου 2. Το ύψος εκάστης δόσης ορίζεται σε μνημόνιο συμφωνίας.2. Η απόφαση της Επιτροπής για την εκταμίευση των δόσεων εξαρτάται από την ικανοποιητική υλοποίηση των όρων οικονομικής πολιτικής που συνομολογούνται στο μνημόνιο συμφωνίας. Η εκταμίευση της δεύτερης και των επόμενων δόσεων πραγματοποιείται το νωρίτερο τρεις μήνες μετά την εκταμίευση της προηγούμενης δόσης.3. Τα ποσά της συνδρομής της Ένωσης καταβάλλονται στην Εθνική Τράπεζα της Μολδαβίας. Με την επιφύλαξη των όρων που πρόκειται να συμφωνηθούν στο μνημόνιο συμφωνίας, συμπεριλαμβανομένης της επιβεβαίωσης των υπολειπόμενων δημοσιονομικών χρηματοδοτικών αναγκών, κονδύλια μεταβιβάζονται στο Υπουργείο Οικονομικών της Δημοκρατίας της Μολδαβίας ως τελικό αποδέκτη.Άρθρο 4Η μακροοικονομική χρηματοδοτική συνδρομή της Ένωσης υλοποιείται σύμφωνα με τις διατάξεις του κανονισμού (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό της Ευρωπαϊκής Ένωσης[4] και τους κανόνες εφαρμογής του[5]. Ειδικότερα, το μνημόνιο συμφωνίας και η συμφωνία χορήγησης δανείου που θα συναφθούν με τις αρχές της Δημοκρατίας της Μολδαβίας πρέπει να διασφαλίζουν ότι η Δημοκρατία της Μολδαβίας θα λάβει ειδικά μέτρα για την πρόληψη και την καταπολέμηση της απάτης, της διαφθοράς και οποιασδήποτε άλλης παρατυπίας που ενδεχομένως συνδέεται με την παρούσα συνδρομή. Προκειμένου να διασφαλιστεί μεγαλύτερη διαφάνεια στη διαχείριση και εκταμίευση των πόρων της Ένωσης, πρέπει επιπλέον να προβλέπει την πραγματοποίηση ελέγχων από την Επιτροπή, συμπεριλαμβανόμενης της Ευρωπαϊκής Υπηρεσίας Καταπολέμησης της Απάτης (OLAF), με δικαίωμα διενέργειας επιτόπιων ελέγχων και επιθεωρήσεων, καθώς και ελέγχων από το Ελεγκτικό Συνέδριο, κατά περίπτωση επιτόπιων.Άρθρο 51. Η Επιτροπή υποβάλλει, έως τις 31 Αυγούστου κάθε έτους, έκθεση στο Ευρωπαϊκό Κοινοβούλιο και το Συμβούλιο, που περιλαμβάνει αξιολόγηση της εφαρμογής της παρούσας απόφασης κατά το προηγούμενο έτος. Στην έκθεση παρουσιάζεται η σχέση μεταξύ των όρων πολιτικής που καθορίζονται σε μνημόνιο συμφωνίας σύμφωνα με το άρθρο 2 παράγραφος 1, των τρεχουσών οικονομικών και δημοσιονομικών επιδόσεων της Δημοκρατίας της Μολδαβίας, και της εκταμίευσης των δόσεων της συνδρομής.2. Η Επιτροπή υποβάλλει στο Ευρωπαϊκό Κοινοβούλιο και στο Συμβούλιο έκθεση εκ των υστέρων αξιολόγησης το αργότερο δύο έτη μετά από τη λήξη της περιόδου διαθεσιμότητας που αναφέρεται στο άρθρο 1 παράγραφος 3 .Άρθρο 61. Η Επιτροπή επικουρείται από επιτροπή.2. Στις περιπτώσεις που γίνεται μνεία της παρούσας παραγράφου, εφαρμόζονται τα άρθρα 3 και 7 της απόφασης 1999/468/ΕΚ, τηρουμένων των διατάξεων του άρθρου 8.Άρθρο 7Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης .Η παρούσα απόφαση απευθύνεται στα κράτη μέλη.Βρυξέλλες, […]Για το Ευρωπαϊκό Κοινοβούλιο Για το ΣυμβούλιοΟ Πρόεδρος Ο ΠρόεδροςΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ1. ΟΝΟΜΑΣΙΑ ΤΗΣ ΠΡΟΤΑΣΗΣ:Μακροοικονομική χρηματοδοτική συνδρομή στη Δημοκρατία της Μολδαβίας.2. ΠΛΑΙΣΙΟ ΔΒΔ / ΠΒΔ (διαχείριση βάσει δραστηριοτήτων/προϋπολογισμός βάσει δραστηριοτήτων)Τομέας (-είς) δραστηριότητας και σχετική (-ές) δραστηριότητα (-ες):Τίτλος 01 – Οικονομικές και Χρηματοδοτικές Υποθέσεις, 03 – Διεθνείς οικονομικές και χρηματοδοτικές υποθέσεις3. ΓΡΑΜΜΕΣ ΠΡΟΫΠΟΛΟΓΙΣΜΟΥ3.1. Γραμμές προϋπολογισμού (επιχειρησιακές γραμμές και συναφείς γραμμές τεχνικής και διοικητικής βοήθειας (πρώην γραμμές B.A) περιλαμβανομένων των ονομασιών τους:Άρθρο 01 03 02 — Μακροοικονομική συνδρομή3.2. Διάρκεια της δράσης και της δημοσιονομικής επίπτωσης:Οι εκταμιεύσεις θα λάβουν χώρα το 2010-2011 σε τρεις τουλάχιστον δόσεις. Ωστόσο, δεν μπορούν να αποκλειστούν καθυστερήσεις που θα παρέτειναν τη δράση.3.3. Δημοσιονομικά χαρακτηριστικά:Γραμμή προϋπολογισμού | Είδος δαπάνης | Νέα | Συμμετοχή ΕΖΕΣ | Συνεισφορές υποψήφιων χωρών | Τομέας δημοσιονομικών προοπτικών |01. 03. 02 | ΜΥΔ | Διαχωρ. | ΟΧΙ | ΟΧΙ | ΟΧΙ | Αριθ. 4 |4. ΑΝΑΚΕΦΑΛΑΙΩΤΙΚΟΣ ΠΙΝΑΚΑΣ ΠΟΡΩΝ4.1. Δημοσιονομικοί πόροι4.1.1. Ανακεφαλαιωτικό των πιστώσεων ανάληψης υποχρεώσεων (ΠΑΥ) και των πιστώσεων πληρωμών (ΠΠ)εκατ. ευρώ (3 δεκαδικά ψηφία)Είδος δαπάνης | Τμήμα αριθ. | 2010 | 2011 (Αίτηση) | Σύνολο |Επιχειρησιακές δαπάνες[6] |Πιστώσεις ανάληψης υποχρεώσεων (ΠΑΥ) | 8.1. | α | 98.985 | 114.868[7] |Πιστώσεις πληρωμών (ΠΠ) | β | 90.000 | 103.500[8] |Διοικητικές δαπάνες περιλαμβανόμενες στο ποσό αναφοράς[9] |Τεχνική και διοικητική βοήθεια (ΜΔΠ) | 8.2.4. | γ | 0 | 0 |ΣΥΝΟΛΙΚΟ ΠΟΣΟ ΑΝΑΦΟΡΑΣ |Πιστώσεις ανάληψης υποχρεώσεων | α+γ | 0 | 0 |Πιστώσεις πληρωμών | β+γ | 0 | 0 |Διοικητικές δαπάνες μη περιλαμβανόμενες στο ποσό αναφοράς[10] |Ανθρώπινοι πόροι και συναφείς δαπάνες (ΜΔΠ) | 8.2.5. | δ | 0 | 0 |Διοικητικές δαπάνες, εκτός ανθρώπινων πόρων και συναφών δαπανών, μη περιλαμβανόμενες στο ποσό αναφοράς (ΜΔΠ) | 8.2.6. | ε | 0 | 0 |Συνολικές ενδεικτικές δαπάνες της δράσης |ΣΥΝΟΛΟ ΠΑΥ, περιλαμβανομένων των δαπανών για ανθρώπινους πόρους | α+γ+δ+ε | 98.985 | 114.868[11] |ΣΥΝΟΛΟ ΠΠ, περιλαμβανομένων των δαπανών για ανθρώπινους πόρους | β+γ+δ+ε | 90.000 | 103.500[12] |4.1.2. Συμβατότητα με το δημοσιονομικό προγραμματισμόX Η πρόταση είναι συμβατή με τον ισχύοντα δημοσιονομικό προγραμματισμό.( Η πρόταση απαιτεί τον επαναπρογραμματισμό του σχετικού τομέα των δημοσιονομικών προοπτικών.( Η πρόταση ενδέχεται να απαιτήσει την εφαρμογή των διατάξεων της Διοργανικής Συμφωνίας[13] (σχετικά με το μέσο ευελιξίας ή με την αναθεώρηση των δημοσιονομικών προοπτικών).4.1.3. Δημοσιονομική επίπτωση στα έσοδαX Η πρόταση δεν έχει δημοσιονομική επίπτωση στα έσοδα( Η πρόταση έχει δημοσιονομική επίπτωση – η επίπτωση στα έσοδα είναι η ακόλουθη:4.2. Ανθρώπινοι πόροι ΙΠΑ (περιλαμβανομένων των μονίμων υπαλλήλων και του έκτακτου και εξωτερικού προσωπικού) – βλέπε λεπτομέρειες στο σημείο 8.2.1.Ετήσιες ανάγκες | 2010 | 2011 |Σύνολο ανθρώπινων πόρων | 1/3 | 1/3 |5. ΧΑΡΑΚΤΗΡΙΣΤΙΚΑ ΚΑΙ ΣΤΟΧΟΙ5.1. Ανάγκες που πρέπει να καλυφθούν βραχυπρόθεσμα ή μακροπρόθεσμαΗ οικονομία της Δημοκρατίας της Μολδαβίας επλήγη σοβαρά από την παγκόσμια οικονομική και χρηματοπιστωτική κρίση. Ο ρυθμός οικονομικής ανάπτυξης άρχισε να επιβραδύνεται το δεύτερο εξάμηνο του 2008 και η παραγωγή συρρικνώθηκε κατά 6,5% το 2009. Αν και το έλλειμμα του ισοζυγίου τρεχουσών μειώνεται, οι συνολικές ανάγκες εξωτερικής χρηματοδότησης παραμένουν υψηλές λόγω της πτώσης των εισροών (κυρίως των εμβασμάτων, από τα οποία εξαρτάται σε μεγάλο βαθμό η μολδαβική οικονομία) και των βραχυπρόθεσμων υποχρεώσεων αποπληρωμής του χρέους. Για τα έτη 2010 και 2011 το Διεθνές Νομισματικό Ταμείο προσδιόρισε το εναπομένον έλλειμμα εξωτερικής χρηματοδότησης σε 460 εκατ. ευρώ. Η Ευρωπαϊκή Ένωση αναμένεται να καλύψει μέρος των υπολειπόμενων αυτών αναγκών εξωτερικής χρηματοδότησης.5.2. Προστιθέμενη αξία της συμμετοχής της Ευρωπαϊκής Ένωσης, συνέπεια της πρότασης με άλλα δημοσιονομικά μέσα και δυνατή συνέργειαΗ οικονομική ενίσχυση της ΕΕ αντικατοπτρίζει τη σημασία των σχέσεων με τη Δημοκρατία της Μολδαβίας στην ευρωπαϊκή πολιτική γειτονίας. Η μακροοικονομική χρηματοδοτική συνδρομή αποτελεί κατάλληλο μέσο για τη συμπλήρωση της υφιστάμενης συνδρομής της Ένωσης και συμβάλλει σε ένα πλήρως χρηματοδοτούμενο και υποστηριζόμενο από το ΔΝΤ πρόγραμμα οικονομικής σταθεροποίησης. . Θα υποστηρίξει επίσης την περαιτέρω οικονομική και πολιτική ολοκλήρωση με την ΕΕ που είναι εν εξελίξει, όπως αποδεικνύει η έναρξη των διαπραγματεύσεων για συμφωνία σύνδεσης με την ΕΕ τον Ιανουάριο του 2010. Ως εκ τούτου, μπορούν να προκύψουν σημαντικές συνέργειες όσον αφορά τον αντίκτυπό της στην οικονομική μεταρρύθμιση και σταθεροποίηση.5.3. Στόχοι, αναμενόμενα αποτελέσματα και συναφείς δείκτες της πρότασης στο πλαίσιο της ΔΒΔ (διαχείρισης βάσει δραστηριοτήτων)Στο πλαίσιο της δραστηριότητας «Διεθνείς οικονομικές και χρηματοδοτικές υποθέσεις» της Γενικής Διεύθυνσης Οικονομικών και Χρηματοδοτικών Υποθέσεων, ο στόχος «παροχή μακροοικονομικής συνδρομής σε τρίτες χώρες για την επίλυση κρίσιμων προβλημάτων στο ισοζύγιο πληρωμών τους και την αποκατάσταση της διατηρησιμότητας του εξωτερικού τους χρέους» συνδέεται με τον γενικό στόχο «προαγωγή της ευημερίας πέρα από την ΕΕ».Οι συναφείς δείκτες είναι το «ισοζύγιο τρεχουσών συναλλαγών ως ποσοστό του ΑΕΠ» (αναμενόμενο αποτέλεσμα: βελτίωση), το «εξωτερικό χρέος ως ποσοστό του ΑΕΠ» (αναμενόμενο αποτέλεσμα: μείωση) και τα «επίσημα αποθεματικά σε μήνες εισαγωγών αγαθών και υπηρεσιών» «αναμενόμενο αποτέλεσμα: σταθεροποίηση ή αύξηση).5.4. Μέθοδος υλοποίησης (ενδεικτική)X Συγκεντρωτική διαχείρισηX άμεσα από την Επιτροπή( έμμεσα με ανάθεση σε:( εκτελεστικούς οργανισμούς( οργανισμούς που έχουν συσταθεί από τις Κοινότητες σύμφωνα με το άρθρο 185 του δημοσιονομικού κανονισμού( εθνικούς δημόσιους οργανισμούς / οργανισμούς με αποστολή δημόσιας υπηρεσίας( Επιμερισμένη ή αποκεντρωμένη διαχείριση( με τα κράτη μέλη( με τρίτες χώρες( Από κοινού διαχείριση με διεθνείς οργανισμούς (διευκρινίστε)Παρατηρήσεις:6. ΠΑΡΑΚΟΛΟΥΘΗΣΗ ΚΑΙ ΑΞΙΟΛΟΓΗΣΗ6.1. Σύστημα παρακολούθησηςΟι υπηρεσίες της Επιτροπής θα παρακολουθήσουν την εφαρμογή της δράσης με βάση δείκτες μακροοικονομικής και διαρθρωτικής πολιτικής που θα συμφωνηθούν με τις αρχές της Δημοκρατίας της Μολδαβίας σε μνημόνιο συμφωνίας. Οι αρχές της χώρας θα πρέπει να υποβάλλουν σε τακτική βάση έκθεση προς τις υπηρεσίες της Επιτροπής σχετικά με τα εν λόγω μέτρα. Η Αντιπροσωπεία της Ευρωπαϊκής Επιτροπής στο Chisinau θα υποβάλλει επίσης τακτικές εκθέσεις για θέματα που συνδέονται με την παρακολούθηση της συνδρομής. Οι υπηρεσίες της Επιτροπής θα έχουν στενή συνεργασία με το ΔΝΤ και την Παγκόσμια Τράπεζα.6.2. Αξιολόγηση6.2.1. Εκ των προτέρωνΠραγματοποιήθηκε εκ των προτέρων αξιολόγηση από τις υπηρεσίες της Επιτροπής (από τη μονάδα D3 της Γενικής Διεύθυνσης Οικονομικών και Χρηματοδοτικών Υποθέσεων).6.2.2. Μέτρα που λήφθηκαν μετά από ενδιάμεση / εκ των υστέρων αξιολόγηση (διδάγματα από ανάλογες εμπειρίες στο παρελθόν)Μια εκ των υστέρων αξιολόγηση της προηγούμενης λειτουργίας που διενεργήθηκε το 2007-2008 στη Δημοκρατία της Μολδαβίας οριστικοποιήθηκε τον Φεβρουάριο του 2010. Η αξιολόγηση καταλήγει στο συμπέρασμα ότι «η ΜΧΣ είχε θετικό αλλά μικρό ρόλο στον επηρεασμό των μεσοπρόθεσμων και μακροπρόθεσμων προοπτικών εξωτερικής βιωσιμότητας. Τα αποτελέσματα αυτά προέρχονται κυρίως από το θετικό αντίκτυπο στην οικονομική ανάπτυξη κατά την περίοδο 2006-2008, που είχε αντίστοιχες επιπτώσεις συνεπώς στο λόγο χρέους προς το ΑΕΠ». Όσον αφορά τον αντίκτυπο της ΜΧΣ στις διαρθρωτικές μεταρρυθμίσεις, η αξιολόγηση καταλήγει στο συμπέρασμα ότι «η ΜΧΣ είχε μια επίδραση πολιτικής ενίσχυσης σε όλους τους τομείς» (εκπλήρωση διακεκριμένων προϋποθέσεων).Από το 2004 διενεργήθηκαν συνολικά ένδεκα εκ των υστέρων αξιολογήσεις δράσεων μακροοικονομικής χρηματοδοτικής συνδρομής, συμπεριλαμβανομένων τεσσάρων στα νέα ανεξάρτητα κράτη της πρώην Σοβιετικής Ένωσης. Από τις αξιολογήσεις που έχουν διενεργηθεί μέχρι τώρα προκύπτει ότι οι δράσεις ΜΧΣ όντως συμβάλλουν, αν και ορισμένες φορές σε μέτριο βαθμό και με έμμεσο τρόπο, στη βελτίωση της διατηρησιμότητας της εξωτερικής θέσης, στη μακροοικονομική σταθερότητα και στην επίτευξη διαρθρωτικών μεταρρυθμίσεων στην αποδέκτρια χώρα. Στις περισσότερες περιπτώσεις, οι πράξεις ΜΧΣ είχαν θετικό αντίκτυπο στο ισοζύγιο πληρωμών της αποδέκτριας χώρας και συνέβαλαν στη χαλάρωση των δημοσιονομικών περιορισμών. Συνέβαλαν επίσης σε ελαφρά άνοδο της οικονομικής ανάπτυξης.6.2.3. Όροι και συχνότητα των μελλοντικών αξιολογήσεωνΠρογραμματίζεται η διενέργεια ανεξάρτητης εκ των υστέρων αξιολόγησης της συνδρομής στη Δημοκρατία της Μολδαβίας στο πλαίσιο του πολυετούς προγράμματος αξιολόγησης της Γενικής Διεύθυνσης Οικονομικών και Χρηματοδοτικών υποθέσεων εντός δύο ετών από την ημερομηνία λήξης της χρηματοδοτικής συνδρομής.7. Μέτρα για την καταπολέμηση της απάτηςΗ προτεινόμενη νομική βάση για την μακροοικονομική χρηματοδοτική συνδρομή προς τη Δημοκρατία της Μολδαβίας περιλαμβάνει μια διάταξη σχετικά με τα μέτρα πρόληψης της απάτης. Τα μέτρα αυτά θα αναπτυχθούν περαιτέρω σε μνημόνιο συμφωνίας και σε συμφωνία επιχορήγησης. Προβλέπεται ότι η συνδρομή θα εξαρτάται από ορισμένους συγκεκριμένους όρους πολιτικής, ιδίως στον τομέα της διαχείρισης των δημοσίων οικονομικών, με σκοπό την ενίσχυση της αποτελεσματικότητας, της διαφάνειας και της αξιοπιστίας όσον αφορά τη χορηγούμενη συνδρομή. Η μακροοικονομική χρηματοδοτική συνδρομή υπόκειται στις διαδικασίες εξακρίβωσης και ελέγχου υπό την ευθύνη της Επιτροπής, συμπεριλαμβανομένης της Ευρωπαϊκής Υπηρεσίας Καταπολέμησης της Απάτης (OLAF) και του Ελεγκτικού Συνεδρίου.Οι υπηρεσίες της Επιτροπής έχουν θέσει σε εφαρμογή ένα διαρκές πρόγραμμα επιχειρησιακών αξιολογήσεων των χρηματοοικονομικών κυκλωμάτων και διοικητικών διαδικασιών σε όλες τις τρίτες χώρες στις οποίες χορηγείται μακροοικονομική χρηματοδοτική συνδρομή, ώστε να πληρούνται οι απαιτήσεις του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων. Στη Δημοκρατία της Μολδαβίας, μια πρώτη επιχειρησιακή αξιολόγηση πραγματοποιήθηκε στις αρχές του 2007 και μια μελέτη της Παγκόσμιας Τράπεζας σχετικά με τη διαχείριση των δημοσίων οικονομικών δημοσιεύθηκε τον Απρίλιο του 2006 και επικαιροποιήθηκε τον Ιούνιο του 2008. Η επικαιροποίηση της πρώτης επιχειρησιακής αξιολόγησης θα ανατεθεί σύντομα από την Ευρωπαϊκή Επιτροπή. Τα αποτελέσματά της θα χρησιμοποιηθούν για την καθοδήγηση του καθορισμού των συγκεκριμένων μέτρων πολιτικής στον τομέα της διαχείρισης των δημόσιων οικονομικών.8. ΛΕΠΤΟΜΕΡΗΣ ΠΙΝΑΚΑΣ ΠΟΡΩΝ8.1. Στόχοι της πρότασης από πλευράς δημοσιονομικού κόστουςΠιστώσεις ανάληψης υποχρεώσεων σε εκατ. ευρώ (3 δεκαδικά ψηφία)(Ονομασίες στόχων, δράσεων και υλοποιήσεων) | Είδος υλοποίησης | Μέσο κόστος | Έτος 2010 | Έτος 2011 | Έτος 2013 | ΣΥΝΟΛΟ |Έτος 2010 | Έτος n+1 | Έτος n+2 | Έτος n+3 | Έτος n+4 | Έτος n+5 |Μόνιμοι ή έκτακτοι υπάλληλοι[14] (XX 01 01) | A*/AD | 1/3 | 1/3 |B*, C*/AST |Προσωπικό που χρηματοδοτείται[15] από το άρθρο XX 01 02 |Λοιπό προσωπικό[16] που χρηματοδοτείται από το άρθρο XX 01 04/05 |ΣΥΝΟΛΟ | 1/3 | 1/3 |8.2.2. Περιγραφή των καθηκόντων που απορρέουν από τη δράσηΜεταξύ άλλων, εκπόνηση/διαπραγμάτευση μνημονίων συμφωνιών και συμφωνιών επιχορήγησης, επαφές με αρχές και Διεθνείς Χρηματοδοτικούς Οργανισμούς, παρακολούθηση οικονομικών και διαρθρωτικών πολιτικών της δικαιούχου χώρας, διενέργεια αποστολών ελέγχου και κατάρτιση εκθέσεων για το προσωπικό της Επιτροπής, προετοιμασία των διαδικασιών της Επιτροπής σχετικά με τη διαχείριση της συνδρομής.8.2.3. Πηγές ανθρώπινων πόρων (κανονισμός υπηρεσιακής κατάστασης)X Θέσεις που έχουν διατεθεί για τη διαχείριση του προγράμματος και πρέπει να αντικατασταθούν ή να παραταθούν( Θέσεις που έχουν διατεθεί εκ των προτέρων στο πλαίσιο της διαδικασίας ΕΣΠ/ΠΣΠ (Ετήσιας Στρατηγικής Πολιτικής/Προσχεδίου Προϋπολογισμού) για το έτος n( Θέσεις που θα ζητηθούν στο πλαίσιο της επόμενης διαδικασίας ΕΣΠ/ΠΣΠ( Θέσεις προς αναδιάταξη με χρησιμοποίηση υφιστάμενων πόρων στη σχετική υπηρεσία (εσωτερική αναδιάταξη)( Θέσεις που απαιτούνται για το έτος n αλλά δεν προβλέπονται στο πλαίσιο της διαδικασίας ΕΣΠ/ΠΣΠ του σχετικού οικονομικού έτους8.2.4. Άλλες διοικητικές δαπάνες περιλαμβανόμενες στο ποσό αναφοράς (XX 01 04/05 – Δαπάνες διοικητικής διαχείρισης)εκατ. ευρώ (3 δεκαδικά ψηφία)Γραμμή προϋπολογισμού 01 03 02: Μακροοικονομική χρηματοδοτική συνδρομή | Έτος n | Έτος n+1 | Έτος n+2 | Έτος n+3 | Έτος n+4 | Έτος n+5 και επό-μενα | ΣΥΝΟΛΟ |Άλλη τεχνική ή διοικητική βοήθεια |- Εσωτερική (intra muros) |- Εξωτερική (extra muros) 1) Επιχειρησιακή αξιολόγηση 2) Εκ των υστέρων αξιολόγηση | 0,050 | 0,150 | 0,050 0,150 |Σύνολο τεχνικής και διοικητικής βοήθειας | 0,050 | 0,150 | 0,200 |8.2.5. Δημοσιονομικές δαπάνες για ανθρώπινους πόρους και συναφείς δαπάνες που δεν περιλαμβάνονται στο ποσό αναφοράςεκατ. ευρώ (3 δεκαδικά ψηφία)Κατηγορία ανθρώπινων πόρων | Έτος n | Έτος n+1 | Έτος n+2 | Έτος n+3 | Έτος n+4 | Έτος n+5 και επόμενα |Μόνιμοι και έκτακτοι υπάλληλοι (XX 01 01) | 0,030 | 0,030 |Προσωπικό που χρηματοδοτείται από το άρθρο XX 01 02 (επικουρικοί υπάλληλοι, END(=ΑΕΕ), συμβασιούχοι υπάλληλοι, κλπ.) (να αναφερθεί η γραμμή του προϋπολογισμού) |Συνολικές δαπάνες για ανθρώπινους πόρους και συναφείς δαπάνες (ΜΗ περιλαμβανόμενες στο ποσό αναφοράς) | 0,030 | 0,030 |Υπολογισμός– Μόνιμοι και έκτακτοι υπάλληλοι |Να γίνει παραπομπή στο σημείο 8.2.1, κατά περίπτωση |ΔΕΝ ΕΦΑΡΜΟΖΕΤΑΙ |Υπολογισμός– Προσωπικό που χρηματοδοτείται από το άρθρο XX 01 02 |Να γίνει παραπομπή στο σημείο 8.2.1, κατά περίπτωση |ΔΕΝ ΕΦΑΡΜΟΖΕΤΑΙ |8.2.6. Άλλες διοικητικές δαπάνες που δεν περιλαμβάνονται στο ποσό αναφοράς εκατ. ευρώ (3 δεκαδικά ψηφία) |Έτος 2010 | Έτος n+1 | Έτος n+2 | Έτος n+3 | Έτος n+4 | Έτος n+5 και επόμενα | ΣΥΝΟΛΟ |XX 01 02 11 01 – Αποστολές | 0,020 | 0,010 | 0,030 |XX 01 02 11 02 – Συνεδριάσεις και διασκέψεις |XX 01 02 11 03 – Επιτροπές[18] |XX 01 02 11 04 – Μελέτες και παροχή συμβουλών |XX 01 02 11 05 - Συστήματα πληροφοριών |2 Σύνολο άλλων δαπανών διαχείρισης (XX 01 02 11) |3 Άλλες δαπάνες διοικητικής φύσης (να προσδιοριστούν και να αναφερθεί η σχετική γραμμή του προϋπολογισμού) |Σύνολο διοικητικών δαπανών εκτός των ανθρώπινων πόρων και των συναφών δαπανών (που ΔΕΝ περιλαμβάνονται στο ποσό αναφοράς) | 0,020 | 0,010 | 0,030 |Υπολογισμός – Άλλες διοικητικές δαπάνες μη περιλαμβανόμενες στο ποσό αναφοράς |Τρεις αποστολές προσωπικού για ένα/δύο άτομα |[1] ΕΕ C […] της […], σ. […].[2] ΕΕ L[3] ΕΕ L 184 της 17.7.1999, σ. 23[4] ΕΕ L 248 της 16.9.2002 σ. 1.[5] Κανονισμός (ΕΚ, Ευρατόμ) αριθ. 2342/2002 της Επιτροπής, ΕΕ L 357 της 31.12.2002, σ. 1.[6] Δαπάνες εκτός Κεφαλαίου xx 01 του σχετικού Τίτλου 01.[7] Προσχέδιο προϋπολογισμού 2011[8] Προσχέδιο προϋπολογισμού 2011[9] Δαπάνες του άρθρου xx 01 04 του Τίτλου xx.[10] Δαπάνες Κεφαλαίου xx 01 εκτός των δαπανών των άρθρων xx 01 04 ή xx 01 05.[11] Προσχέδιο προϋπολογισμού 2011[12] Προσχέδιο προϋπολογισμού 2011[13] Βλέπε σημεία 19 και 24 της διοργανικής συμφωνίας.[14] Των οποίων το κόστος ΔΕΝ καλύπτεται από το ποσό αναφοράς[15] Των οποίων το κόστος ΔΕΝ καλύπτεται από το ποσό αναφοράς[16] Των οποίων το κόστος περιλαμβάνεται στο ποσό αναφοράς[17] Να γίνει παραπομπή στο νομοθετικό δημοσιονομικό δελτίο που αφορά ειδικά τον (τους) εν λόγω εκτελεστικό (-ούς) οργανισμό (-ούς).[18] Να διευκρινιστεί το είδος της επιτροπής και η ομάδα στην οποία ανήκει.


title: Πρόταση για Απόφαση του Συμβουλίου για τη χορήγηση κοινοτικής μεσοπρόθεσμης χρηματοδοτικής συνδρομής στη Ρουμανία

text:
Σημαντική ανακοίνωση νομικού περιεχομένου

|

52009PC0199(02)

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 21.4.2009COM(2009) 199 τελικόΣύσταση γιαΑΠΟΦΑΣΗ ΤΟΥ ΣΥΜΒΟΥΛΙΟΥγια την παροχή αμοιβαίας συνδρομής στη ΡουμανίαΠρόταση γιαΑΠΟΦΑΣΗ ΤΟΥ ΣΥΜΒΟΥΛΙΟΥγια τη χορήγηση κοινοτικής μεσοπρόθεσμης χρηματοδοτικής συνδρομής στη ΡουμανίαΣύσταση γιαΑΠΟΦΑΣΗ ΤΟΥ ΣΥΜΒΟΥΛΙΟΥγια την παροχή αμοιβαίας συνδρομής στη ΡουμανίακαιΠρόταση γιαΑΠΟΦΑΣΗ ΤΟΥ ΣΥΜΒΟΥΛΙΟΥγια τη χορήγηση κοινοτικής μεσοπρόθεσμης χρηματοδοτικής συνδρομής στη ΡουμανίαΑΙΤΙΟΛΟΓΙΚΗ ΕΚΘΕΣΗΕισαγωγήΤα τελευταία χρόνια παρατηρήθηκαν στη Ρουμανία πολύ υψηλοί ρυθμοί οικονομικής ανάπτυξης, που κινήθηκαν κατά μέσο όρο στο 6,5% από το 2002 κι έφθασαν ακόμη και στο 7,1% το 2008. Κινητήριο μοχλό της ανάπτυξης αποτέλεσε κατά κύριο λόγο η εγχώρια ζήτηση για κατανάλωση και επενδύσεις, η οποία τροφοδοτήθηκε από τη χρηματοδοτούμενη με ξένα κεφάλαια ραγδαία αύξηση της χρηματοοικονομικής διαμεσολάβησης. Ο υψηλός εξωτερικός δανεισμός οδήγησε σε ραγδαία συσσώρευση εξωτερικού χρέους, το οποίο έφτασε στο 53% του ΑΕΠ στο τέλη του 2008, και ο εκτεταμένος δανεισμός σε ξένο νόμισμα έκανε πιο ευάλωτα τα νοικοκυριά και τους ισολογισμούς των εταιρειών στις απότομες μεταβολές της συναλλαγματικής ισοτιμίας. Οι πιέσεις της εγχώριας ζήτησης εντάθηκαν περαιτέρω από την προκυκλική δημοσιονομική πολιτική, που οδήγησε στην εκτόξευση του καθαρού δημόσιου δανεισμού από το 1,2% του ΑΕΠ το 2005 στο 5,4% του ΑΕΠ το 2008, παρά τις αλλεπάλληλες γνώμες του Συμβουλίου και τις συστάσεις πολιτικής που διατύπωσε τον Ιούνιο του 2008 η Επιτροπή υπέρ της δημοσιονομικής εξυγίανσης και της βελτίωσης της δημοσιονομικής διαχείρισης.Η επιβράδυνση της παγκόσμιας οικονομίας και η εκδήλωση μεγαλύτερης απροθυμίας για ανάληψη κινδύνων ενόψει των εγγενών αδυναμιών της εγχώριας οικονομίας είχαν ως αποτέλεσμα τη σημαντική μείωση της εισροής κεφαλαίων στη Ρουμανία. Οι πιέσεις στη συναλλαγματική ισοτιμία αυξήθηκαν, με αποτέλεσμα η σωρευτική υποτίμηση από τον Αύγουστο του 2007 να ξεπεράσει το 30%. Στο τέταρτο τρίμηνο του 2008, η εγχώρια ζήτηση παρουσίασε συρρίκνωση άνω του 4% σε δωδεκάμηνη βάση, κυρίως λόγω της μείωσης της ιδιωτικής κατανάλωσης, σε αντιδιαστολή με τα διψήφια ποσοστά αύξησης τα πρώτα τρία τρίμηνα. Επίσης, η ανάπτυξη της εξωτερικής ανταγωνιστικότητας και της παραγωγικότητας παρεμποδίστηκε από τον αργό ρυθμό με τον οποίο πραγματοποιούνται οι διαρθρωτικές μεταρρυθμίσεις μετά την εισδοχή στην ΕΕ. Η κυβέρνηση αντιμετωπίζει επίσης αυξανόμενες δυσκολίες στην ομολογιακή αγορά, καθώς οι μέσες αποδόσεις αυξήθηκαν κατά περίπου 300 μονάδες βάσης σε σχέση με το προηγούμενο έτος και βασίζονται σχεδόν εξολοκλήρου σε βραχυπρόθεσμες ληκτότητες.Εν μέσω αυτού του σκηνικού, στις 6 Μαρτίου 2009 οι ρουμανικές αρχές[1] ζήτησαν τη στήριξη του ισοζυγίου πληρωμών από την Ευρωπαϊκή Κοινότητα και ταυτόχρονα προσέφυγαν στο ΔΝΤ και την Παγκόσμια Τράπεζα υποβάλλοντας παρόμοια αιτήματα. Αν και επί του παρόντος δεν υπάρχει οξεία κρίση, θεωρούν ότι η εξωτερική οικονομική ενίσχυση σε αυτή τη φάση είναι αναγκαία για την ενίσχυση του ρυθμιστικού αποθέματος συναλλαγματικών διαθεσίμων της Ρουμανίας, βάσει του σεναρίου που προβλέπει σημαντικές πιέσεις στην εξωτερική χρηματοδότηση, τόσο για τον δημόσιο όσο και τον ιδιωτικό τομέα την προσεχή διετία. Ένα τέτοιο πρόγραμμα θα ενίσχυε επίσης την πεποίθηση ότι η Ρουμανία είναι σε θέση να ανταποκριθεί στις εξωτερικές υποχρεώσεις της.Η Επιτροπή από κοινού με την προεδρία του Συμβουλίου ανακοίνωσαν στις 9 Μαρτίου ότι η ΕΕ είναι έτοιμη να συμμετάσχει μαζί με το ΔΝΤ σε μια συντονισμένη χρηματοδοτική δέσμη για τη στήριξη της σταθερότητας του ισοζυγίου πληρωμών της Ρουμανίας. Ωστόσο, τονίστηκε ότι η χρηματοδοτική στήριξη εξαρτάται από την ανάληψη ισχυρής δέσμευσης από την πλευρά των ρουμανικών αρχών για εφαρμογή ενός υποστηρικτικού προγράμματος πολιτικής.Κατόπιν συζητήσεων με την Επιτροπή και το ΔΝΤ, οι ρουμανικές αρχές θα αποστείλουν δήλωση προθέσεων στην Επιτροπή και το ΔΝΤ όπου επισημαίνονται οι κύριες πτυχές του προγράμματος οικονομικής προσαρμογής. H χορήγηση της χρηματοδοτικής συνδρομής που αποτελεί αντικείμενο της απόφασης του Συμβουλίου εξαρτάται από την παραλαβή αυτής της επιστολής. Βασικός στόχος του εν λόγω προγράμματος προσαρμογής είναι η άμβλυνση των επιπτώσεων της απότομης μείωσης των εισροών ιδιωτικών κεφαλαίων, παράλληλα με την εφαρμογή μέτρων πολιτικής για την αντιμετώπιση των εξωτερικών και δημοσιονομικών ανισορροπιών και την ενδυνάμωση του χρηματοπιστωτικού κλάδου. Στη βάση του προγράμματος αυτού, τα μητρικά ιδρύματα των εννέα μεγαλύτερων τραπεζών ξένης ιδιοκτησίας που έχουν ιδρυθεί στη Ρουμανία ανέλαβαν από κοινού τη δέσμευση να διατηρήσουν τη συνολική έκθεσή τους στη Ρουμανία και να διαθέσουν τα πρόσθετα κεφάλαια που τυχόν θα απαιτηθούν.Μακροοικονομική εξέλιξη και προοπτικεσΜετά από αρκετά χρόνια ισχυρής αύξησης του ΑΕΠ, η οποία από το 2002 ανήλθε σε δωδεκάμηνη βάση κατά μέσο όρο σε 6,5%, κατά το τέταρτο τρίμηνο του 2008 οι ρυθμοί ανάπτυξης παρουσίασαν απότομη πτώση και ανήλθαν σε 2,9% σε δωδεκάμηνη βάση. Τούτο οφείλεται κυρίως στη συρρίκνωση της ιδιωτικής κατανάλωσης σχεδόν κατά 4% σε δωδεκάμηνη βάση, που συνοδεύτηκε από τη διακοπή, ουσιαστικά, του τραπεζικού δανεισμού. Κατά το τέταρτο τρίμηνο, η δημιουργία ακαθάριστου πάγιου κεφαλαίου επιβραδύνθηκε απότομα πέφτοντας κάτω από το 3%, ενώ το πρώτο τρίμηνο υπερέβαινε το 30% σε δωδεκάμηνη βάση. Στο σκέλος της προσφοράς, η επιβράδυνση οφείλεται στη συρρίκνωση κατά 8% της δραστηριότητας στον βιομηχανικό κλάδο, η οποία κατά το πρώτο τρίμηνο του 2008 παρουσίαζε αύξηση 5,5%. Κατακόρυφη επιβράδυνση της δραστηριότητας κατέγραψαν επίσης οι κλάδοι των κατασκευών και των υπηρεσιών.Η απότομη μείωση στην εγχώρια ζήτηση το τέταρτο τρίμηνο προκάλεσε επίσης την επιβράδυνση των εισαγωγών, εμφανίζοντας αρνητικούς ρυθμούς σε δωδεκάμηνη βάση προς τα τέλη του έτους (-18% σε δωδεκάμηνη βάση) και καταγράφοντας ακόμα μεγαλύτερη πτώση τον Ιανουάριο του 2009 (-28% σε δωδεκάμηνη βάση, σε RON). Οι επιδόσεις στον τομέα των εξαγωγών επίσης σημείωσαν σημαντική υποχώρηση (-8% σε δωδεκάμηνη βάση τον Δεκέμβριο του 2008 και -13% τον Ιανουάριο του 2009). Συνολικά, το 2008, το έλλειμμα του ισοζυγίου τρεχουσών συναλλαγών μειώθηκε ελαφρά αλλά παρέμεινε σε υψηλά επίπεδα, ανερχόμενο στο 12,3% του ΑΕΠ, από 13,5% του ΑΕΠ το 2007. Από τη σκοπιά της χρηματοδότησης, οι άμεσες ξένες επενδύσεις κάλυψαν περίπου το 54% του ελλείμματος του ισοζυγίου τρεχουσών συναλλαγών το 2008. Το υπόλοιπο χρηματοδοτήθηκε ως επί το πλείστον μέσω εξωτερικού (κυρίως ιδιωτικού) δανεισμού, ο οποίος αυξήθηκε περίπου σε 53% του ΑΕΠ στα τέλη του 2008.-  Κατά τη διάρκεια της οικονομικής άνθισης, οι ελλείψεις εργατικού δυναμικού που οφείλονταν στην μεγάλη μεταναστευτική εκροή και στην σχετικά υψηλή αναλογία ανειδίκευτου εργατικού δυναμικού συνέβαλαν στην εμφάνιση σπειρώματος μισθών-τιμών, καθώς η αύξηση των μισθών κυμάνθηκε σε υψηλότερα επίπεδα από τη μικρή αύξηση της παραγωγικότητας. Η αύξηση των μισθών παρέμεινε σε υψηλά επίπεδα κατά τα δύο πρώτα τρίμηνα του 2008 (με τους ονομαστικούς μισθούς να αυξάνονται κατά 25% περίπου σε δωδεκάμηνη βάση), αλλά έκτοτε μετριάστηκε, φτάνοντας το 13% σε δωδεκάμηνη βάση τον Ιανουάριο του 2009. Παρά την πτώση των τιμών των εμπορευμάτων και των τροφίμων, ο Δείκτης Τιμών Καταναλωτή (ΔΤΚ) παρουσίασε νέα αύξηση από 6,3% τον Δεκέμβριο του 2008 σε 6,9% τον Φεβρουάριο 2009, ως συνέπεια της κατά 8% υποτίμησης της ονομαστικής σταθμισμένης συναλλαγματικής ισοτιμίας κατά το συγκεκριμένο χρονικό διάστημα.Δεδομένης της έντονης επιβράδυνσης της οικονομικής δραστηριότητας κατά το τέταρτο τρίμηνο του 2008 και της πιθανής περαιτέρω επιδείνωσης των προοπτικών της παγκόσμιας οικονομίας, ο ρυθμός ανάπτυξης αναμένεται να γίνει αρνητικός το 2009, ανερχόμενος περίπου σε -4% του ΑΕΠ , λόγω της συρρίκνωσης της κατανάλωσης και των επενδύσεων, που θα αντισταθμιστεί εν μέρει από διόρθωση του εξωτερικού ελλείμματος.Δημόσια οικονομικάΗ Ρουμανία ακολούθησε προκυκλική δημοσιονομική πολιτική κατά τη διάρκεια της κατακόρυφης αύξησης της ζήτησης την περίοδο 2005-2008, με αποτέλεσμα τα ελλείμματα να αυξηθούν από 1,2% του ΑΕΠ το 2005 σε 5,4% του ΑΕΠ το 2008, ενώ ο μέσος ρυθμός αύξησης του πραγματικού ΑΕΠ ήταν 6,5%, και παρά τις επανειλημμένες συστάσεις που διατύπωσαν τόσο το Συμβούλιο στη γνώμη που εξέδωσε τον Φεβρουάριο του 2008 σχετικά με το πρόγραμμα σύγκλισης της Ρουμανίας, όσο και η Επιτροπή στις συστάσεις πολιτικής που εξέδωσε τον Ιούνιο του 2008. Τούτο οφειλόταν σε μεγάλο βαθμό στο γεγονός ότι ο δημοσιονομικός σχεδιασμός και η δημοσιονομική εκτέλεση ήταν, σε γενικές γραμμές, ανεπαρκείς. Τα απροσδόκητα έσοδα αναλώθηκαν κατά κανόνα μέσω της διαδικασίας δημοσιονομικών διορθώσεων εντός του ίδιου έτους και δεν αφέθηκαν περιθώρια για πιο δύσκολες συγκυρίες. Οι αδυναμίες της δημόσιας διοίκησης συνέβαλαν και αυτές στην κατ’ επανάληψη ανεπαρκή εκτέλεση των προγραμμάτων κεφαλαιουχικών δαπανών, ενώ τμήμα των κονδυλίων που είχαν προβλεφθεί για επενδύσεις μεταφέρθηκε εκ των υστέρων σε τρέχουσες δαπάνες όπως οι μισθοί των δημοσίων υπαλλήλων και οι κοινωνικές μεταβιβάσεις. Η αύξηση των μισθών του δημόσιου τομέα άνοιξε το δρόμο για αυξήσεις στους μισθούς του ιδιωτικού τομέα, οι οποίοι κυμαίνονται σε χαμηλότερα επίπεδα από τους μισθούς του δημόσιου τομέα. Κατά την περίοδο 2005-2008, η δαπάνη για τους μισθούς του δημόσιου τομέα διπλασιάστηκε σε ονομαστικούς όρους. Τέλος, παρατηρείται συγκέντρωση μεγάλων δημοσιονομικών δαπανών στις τελευταίες εβδομάδες κάθε έτους, γεγονός που επηρεάζει σημαντικά τη δημοσιονομική αξιοπιστία και προβλεψιμότητα. Παρά τις συστάσεις που διατύπωσε η Επιτροπή στις συστάσεις πολιτικής που εξέδωσε τον Ιούνιο του 2008, δεν σημειώθηκε καμία πρόοδος στην υλοποίηση ενός δεσμευτικού μεσοπρόθεσμου δημοσιονομικού πλαισίου.Ο προϋπολογισμός του 2009 που υποβλήθηκε από τη νέα κυβέρνηση και εγκρίθηκε από το κοινοβούλιο στα τέλη Φεβρουαρίου περιέχει αρκετά μέτρα που αποσκοπούν στη μείωση του ελλείμματος από το 5,4% του ΑΕΠ το 2008 στο 2,0% του ΑΕΠ το 2009, με προβλεπόμενο ρυθμό ανάπτυξης του πραγματικού ΑΕΠ 2,5%. Στα μέτρα αυτά περιλαμβάνεται το πάγωμα των προσλήψεων και η περικοπή διαφόρων επιμισθίων στο δημόσιο τομέα, η μείωση των δαπανών για αγαθά και υπηρεσίες, ο περιορισμός των αυξήσεων στους μισθούς του δημόσιου τομέα και η σύνδεση των συντάξεων με τον πληθωρισμό και όχι με τη μισθολογική εξέλιξη. Από την άλλη, η κυβέρνηση σχεδιάζει να αυξήσει σημαντικά τις δημόσιες επενδύσεις. Ωστόσο, ήδη κατά την ημερομηνία της ψήφισης του προϋπολογισμού ήταν ήδη σαφές ότι ο στόχος που αφορούσε τα ελλείμματα δεν ήταν ρεαλιστικός, δεδομένου κυρίως του γεγονότος ότι το μακροοικονομικό σενάριο στο οποίο βασίστηκε αλλά και οι προβλέψεις των εσόδων ήταν υπερβολικά αισιόδοξα. Επιπλέον, δεδομένης της απουσίας μιας ολοκληρωμένης μεταρρύθμισης της πολιτικής δαπανών, υπήρχαν δυνητικοί κίνδυνοι όσον αφορά την εφαρμογή των μέτρων για τη μείωση των δαπανών.Χρηματοπιστωτικές αγορέςΤο χρηματοπιστωτικό σύστημα της Ρουμανίας κυριαρχείται από τον τραπεζικό τομέα, ο οποίος αναπτύσσεται πολύ γρήγορα τα τελευταία χρόνια. Το συνολικό καθαρό ενεργητικό του τραπεζικού τομέα της Ρουμανίας ανήλθε σε 315 δισ. RON στα τέλη του 2008 (62% του ΑΕΠ). Σε μεγάλο βαθμό οι τράπεζες είναι αλλοδαπής ιδιοκτησίας. Τον Δεκέμβριο του 2008, τα πιστωτικά ιδρύματα με πλειοψηφούντα ξένα κεφάλαια (συμπεριλαμβανομένων των υποκαταστημάτων ξένων τραπεζών) ήλεγχαν περίπου το 88% του συνολικού καθαρού ενεργητικού όλων των πιστωτικών ιδρυμάτων που λειτουργούν στη Ρουμανία. Τη μεγαλύτερη έκθεση στη Ρουμανία έχουν τράπεζες από την Αυστρία, την Ελλάδα, τη Γαλλία και την Ιταλία.Κατά τη διάρκεια των τελευταίων ετών, ο τραπεζικός τομέας της Ρουμανίας προώθησε την ταχεία πιστωτική επέκταση, με αποτέλεσμα η αναλογία δανείων προς καταθέσεις το 2008 να αυξηθεί κατά 122%. Αν και η πιστωτική αύξηση ξεκίνησε από χαμηλή βάση, η επέκταση των κατά κύριο λόγο εκπεφρασμένων σε ξένα νομίσματα δανείων (τα οποία τον Ιανουάριο του 2009 αντιπροσώπευαν περίπου το 59% της συνολικής εγχώριας πίστης στον ιδιωτικό τομέα) αύξησε σε σημαντικό βαθμό την εξάρτηση του ρουμανικού τραπεζικού τομέα από την ξένη χρηματοδότηση. Στο δεύτερο εξάμηνο του 2008, η δραστηριότητα χορήγησης δανείων μειώθηκε δραματικά, με την ετήσια πιστωτική αύξηση να καταγράφει μείωση από επίπεδα άνω του60% τον Ιούνιο του 2008 στο 36,5% τον Δεκέμβριο του 2008.Παρά το γεγονός ότι επί του παρόντος ο τραπεζικός τομέας παραμένει κατά τα φαινόμενα σχετικά υγιής και διαθέτει καλή κεφαλαιακή βάση (ο συντελεστής κεφαλαιακής επάρκειας ανήλθε σε 12,3% στα τέλη του 2008), η σταθερότητα του χρηματοπιστωτικού τομέα στη Ρουμανία ενδέχεται να υποστεί πιέσεις Η επιδείνωση των μακροοικονομικών προοπτικών σημαίνει ότι το μερίδιο των μη εξυπηρετούμενων δανείων κατά πάσα πιθανότητα θα αυξηθεί ραγδαία τους προσεχείς μήνες. Περαιτέρω, καθώς ο ρουμανικός ιδιωτικός τομέας εξαρτάται σε μεγάλο βαθμό από δάνεια που έχουν ληφθεί σε ξένα νομίσματα, τυχόν περαιτέρω υποτίμηση του λέι θα επιβαρύνει σημαντικά τα νοικοκυριά και τους ισολογισμούς των επιχειρήσεων.Ισοζύγιο πληρωμων και αναγκες εξωτερικησ χρηματοδοτησησΗ ραγδαία οικονομική ανάπτυξη της Ρουμανίας τα τελευταία χρόνια χαρακτηρίστηκε από την εμφάνιση μεγάλων εξωτερικών ανισορροπιών και τη μη διατηρήσιμη συσσώρευση εξωτερικών υποχρεώσεων. Το έλλειμμα του ισοζυγίου τρεχουσών συναλλαγών αυξήθηκε από 5,8% του ΑΕΠ το 2004 σε 13,5% του ΑΕΠ το 2007 και παρέμεινε άνω του 12% του ΑΕΠ το 2008. Ως εκ τούτου, το ακαθάριστο εξωτερικό χρέος ανήλθε στο 55% του ΑΕΠ στα τέλη του 2008.Οι χρηματοοικονομικές αγορές της Ρουμανίας υφίστανται συνεχείς πιέσεις από τις αρχές Οκτωβρίου 2008. Η απομόχλευση, τα ασθενή θεμελιώδη μεγέθη και η χαμηλή πιστοληπτική διαβάθμιση της ρουμανικής οικονομίας επιβαρύνουν την αγορά συναλλάγματος, τη διατραπεζική αγορά και τις αγορές μετοχών και ομολόγων. Οι σημαντικές πιέσεις που ασκούνται στην εξωτερική χρηματοδότηση αναμένεται να διατηρηθούν για αρκετό καιρό, καθώς το επίμονο, αν και μειούμενο, έλλειμμα του ισοζυγίου τρεχουσών συναλλαγών, σε συνδυασμό με την ανάγκη ανανέωσης του σημαντικού βραχυπρόθεσμου και μακροπρόθεσμου δανεισμού σε ξένο νόμισμα, δεν αναμένεται να καλυφθούν πλήρως από τις άμεσες ξένες επενδύσεις και άλλες χρηματοδοτικές και κεφαλαιακές εισροές κατά την περίοδο 2009-2011.Με βάση τα ανωτέρω, η Επιτροπή είναι της γνώμης ότι το ισοζύγιο πληρωμών της Ρουμανίας αντιμετωπίζει σοβαρή απειλή. Ως εκ τούτου, συνιστά στο Συμβούλιο την έκδοση απόφασης για την παροχή αμοιβαίας συνδρομής. Οι συνολικές χρηματοδοτικές ανάγκες για την περίοδο έως το πρώτο τρίμηνο του 2011 υπολογίζονται σε 20 δισ. EUR. Στο ποσό αυτό συμπεριλαμβάνεται πρόβλεψη για το αναμενόμενο συνεχιζόμενο έλλειμμα του ισοζυγίου τρεχουσών συναλλαγών, τη μερική ανανέωση των ληξιπρόθεσμων δανείων, κάποιες εκροές κεφαλαίων και τη διαμόρφωση του αποθέματος επίσημων συναλλαγματικών διαθεσίμων σε συνετά επίπεδα. Το ποσοστό ανανέωσης της έκθεσης των ξένων τραπεζών στη Ρουμανία θεωρείται ότι θα ανέλθει στο 100% μετά την παροχή της αμοιβαίας συνδρομής, σε συμφωνία με την απαιτούμενη δέσμευση που έχουν αναλάβει οι κύριες ξένες τράπεζες να διατηρήσουν την έκθεσή τους στη Ρουμανία (όπως επιβεβαιώνουν στην κοινή δήλωσή τους της 26ης Μαρτίου 2009), ενώ το ποσοστό ανανέωσης για το εταιρικό εξωτερικό χρέος προς μητρικές εταιρίες και για το εξωτερικό χρέος των ρουμανικών τραπεζών θεωρείται ότι θα ανέλθει 50% το 2009. Για το 2010 και το 2011, γίνεται η παραδοχή ότι όλες οι ληξιπρόθεσμες ξένες υποχρεώσεις θα αναχρηματοδοτηθούν κατά 100% δεδομένης της αναμενόμενης σταθεροποίησης της χρηματοπιστωτικής αγοράς και της έναρξης της ανάκαμψης των μεγαλύτερων εξαγωγικών αγορών της Ρουμανίας. Πέραν του στόχου αρκούντως υψηλών αποθεμάτων ξένου συναλλάγματος (που υπερβαίνει το 100% του βραχυπρόθεσμου εξωτερικού χρέους εναπομένουσας ληκτότητας) έγιναν συντηρητικές παραδοχές για άλλες κεφαλαιακές εκροές, όπως τις εκροές καταθέσεων μη μόνιμων κατοίκων, τις μειώσεις στις εμπορικές πιστώσεις και τις εκροές χαρτοφυλακίου, προκειμένου να ενσωματωθούν συμπληρωματικά ρυθμιστικά αποθέματα στους υπολογισμούς. Η βασική παραδοχή για την αύξηση του ΑΕΠ είναι -4% για το 2009 και περίπου 0% για το 2010. Το έλλειμμα του ισοζυγίου τρεχουσών συναλλαγών προβλέπεται να ανέλθει σε 7½% του ΑΕΠ το 2009 και 6½% του ΑΕΠ το 2010.Η συνδρομή της ΕΕ στο πλαίσιο του μηχανισμού για τη στηριξη του ισοζυγιου πληρωμων ωσ μεροσ της διεθνους συνδρομήσΕνόψει των σοβαρών δυσκολιών που αντιμετωπίζει η Ρουμανία σε σχέση με το ισοζύγιο πληρωμών και με την προϋπόθεση ότι οι ρουμανικές αρχές θα τηρήσουν απαρέγκλιτα τη δέσμευσή τους για εφαρμογή ενός μείζονος προγράμματος δημοσιονομικής, χρηματοοικονομικής και διαρθρωτικής προσαρμογής, η Επιτροπή, μετά από διαβούλευση με την Οικονομική και Δημοσιονομική Επιτροπή στις 17 Μαρτίου 2009, συνιστά στο Συμβούλιο την παροχή της αμοιβαίας συνδρομής, την οποία προβλέπει το άρθρο 119 της Συνθήκης.Επιπλέον η Επιτροπή, μετά από διαβούλευση με την Οικονομική και Δημοσιονομική Επιτροπή, προτείνει, αφού εγκριθεί η προαναφερθείσα απόφαση του Συμβουλίου για την παροχή αμοιβαίας συνδρομής στη Ρουμανία κατόπιν συστάσεως της Επιτροπής, να εκδοθεί απόφαση του Συμβουλίου, βάσει της σχετικής διευκόλυνσης της ΕΕ προς τα κράτη μέλη (σύμφωνα με τα όσα προβλέπει ο κανονισμός (ΕΚ) αριθ. 332/2002 του Συμβουλίου της 18ης Φεβρουαρίου 2002), σχετικά με τη χορήγηση μεσοπρόθεσμης χρηματοδοτικής συνδρομής στη Ρουμανία, ανώτατου ύψους 5 δισ. EUR, για τη στήριξη της διατηρησιμότητας του ισοζυγίου πληρωμών της.Υπό τις τρέχουσες συνθήκες, που χαρακτηρίζονται από τις μειωμένες κεφαλαιακές εισροές και τις υψηλές δημοσιονομικές και εξωτερικές ανισορροπίες, φαίνεται ότι είναι σκόπιμη η χορήγηση μεσοπρόθεσμης χρηματοδοτικής συνδρομής προς τη Ρουμανία στο πλαίσιο του μηχανισμού για τη στήριξη του ισοζυγίου πληρωμών των κρατών μελών (βάσει του κανονισμού 332/2002). Άμεσος στόχος είναι να διευκολυνθεί η πειθαρχημένη προσαρμογή του εξωτερικού ελλείμματος ώστε να αμβλυνθούν οι υπερβολικές πιέσεις που ασκούνται στη συναλλαγματική ισοτιμία, οι οποίες σε διαφορετική περίπτωση θα μπορούσαν να προκαλέσουν σοβαρές επιπτώσεις στους ισολογισμούς των επιχειρήσεων και στα νοικοκυριά, οδηγώντας σε βαθύτερη ύφεση και πίεση του τραπεζικού κλάδου.Οι συνολικές χρηματοδοτικές ανάγκες έως το πρώτο τρίμηνο του 2011 υπολογίζονται σε 20 δισ. EUR. Η στήριξη θα παρασχεθεί από την ΕΕ στη Ρουμανία σε συνδυασμό με δάνειο του ΔΝΤ (Stand-by-Arrangement) ύψους 11,40 δισ. ΕΤΔ (περίπου 12,95 δισ. EUR, 1085% του μεριδίου συμμετοχής της Ρουμανίας στο ΔΝΤ). Επίσης θα χορηγηθεί πρόσθετη πολυμερής στήριξη ύψους 2 δισ. EUR με τον ακόλουθο τρόπο: η Παγκόσμια Τράπεζα, επιπλέον των τακτικών της δανειοδοτικών δραστηριοτήτων , θα χορηγήσει 1 δισ. EUR και η ΕΤΕπ και η ΕΤΑΑ θα χορηγήσουν ακόμη 1 δισ. EUR.Στις 26 Μαρτίου 2009, τα μητρικά ιδρύματα των εννέα μεγαλύτερων τραπεζών ξένης ιδιοκτησίας που έχουν ιδρυθεί στη Ρουμανία ανέλαβαν από κοινού τη δέσμευση να διατηρήσουν τη συνολική έκθεσή τους στη Ρουμανία κατά την περίοδο του προγράμματος και συμφώνησαν να στηρίξουν τις ρουμανικές θυγατρικές τους ώστε να διατηρήσουν την τρέχουσα υγιή οικονομική κατάστασή τους για όσο διάστημα διαρκούν οι κλυδωνισμοί στην αγορά και η οικονομική επιβράδυνση. Η δέσμευση αυτή θα επιβεβαιωθεί μέσω της υποβολής χωριστού διοικητικού εγγράφου από καθεμία από τις κύριες τράπεζες στην Εθνική Τράπεζα της Ρουμανίας (BNR) η οποία, από κοινού με τις αρμόδιες εποπτικές αρχές της χώρας, θα παρακολουθεί στενά την τήρηση της εν λόγω δέσμευσης. Η χρηματοδοτική συνδρομή από την ΕΕ παρέχεται για τη στήριξη της αυστηρής δέσμευσης των ρουμανικών αρχών να εφαρμόσουν ένα εκτενές πρόγραμμα οικονομικής πολιτικής. Το πρόγραμμα αυτό έχει συμφωνηθεί από κοινού με τις ρουμανικές αρχές.Η Επιτροπή θα επαληθεύει ανά τακτά χρονικά διαστήματα και σε συνεργασία με την ΟΔΕ ότι πληρούνται οι όροι οικονομικής πολιτικής που συνοδεύουν τη συνδρομή, μέσω της πραγματοποίησης αποστολών και της υποβολής εκθέσεων σε τακτική βάση από τις αρχές. Καθ’ όλη τη διάρκεια εφαρμογής του προγράμματος, η Επιτροπή θα παράσχει επίσης περαιτέρω συστάσεις πολιτικής και τεχνική συνδρομή σε συγκεκριμένους τομείς. Οι βασικές συνιστώσες αυτού του προγράμματος είναι οι εξής:α. Δημοσιονομική εξυγίανσηΗ κυβέρνηση δεσμεύεται να καταβάλλει πρόσθετες προσπάθειες για δημοσιονομική προσαρμογή της τάξης του 1,1% του ΑΕΠ, πέραν των μέτρων που αντιστοιχούν στο 3% του ΑΕΠ και περιλαμβάνονται στον προϋπολογισμό για το 2009 που εγκρίθηκε τον Φεβρουάριο του 2009. Βάσει των αναθεωρημένων προβλέψεων για συρρίκνωση του ΑΕΠ κατά 4% το 2009 και των πρόσθετων δημοσιονομικών μέτρων, οι αρχές αποβλέπουν στη συγκράτηση του ελλείμματος της γενικής κυβέρνησης στο 5,1% του ΑΕΠ, ποσοστό που συνεπάγεται σημαντική διαρθρωτική προσαρμογή συγκριτικά με το αποτέλεσμα της εκτέλεσης του προϋπολογισμού του 2008. Το κοινοβούλιο της χώρας αναμένεται να εγκρίνει το δεύτερο τρίμηνο του 2009 διορθωτικό προϋπολογισμό για το 2009, με βάση τις επικαιροποιημένες προοπτικές της οικονομίας και τα πρόσθετα μέτρα.Η δημοσιονομική εξυγίανση θα επικεντρωθεί στο σκέλος των δαπανών. Οι πρωτογενείς κρατικές δαπάνες θα περιοριστούν επιπλέον κατά 0,85% του ΑΕΠ σε σύγκριση με τον προϋπολογισμό του 2009. Τούτο θα επιτευχθεί μέσω i) της περικοπής (κατά ένα εκτιμώμενο ποσοστό 4 – 4½% σε σχέση με τα επίπεδα του 2008) των δαπανών για μισθούς του δημόσιου τομέα με τη μη πραγματοποίηση αυξήσεων (συνολικού ύψους 5%) που προέβλεπε ο προϋπολογισμός του 2009 στο μισθολόγιο των δημοσίων υπαλλήλων ή με ισοδύναμες περαιτέρω περικοπές στην απασχόληση, καθώς και της μείωσης των απασχολούμενων στο δημόσιο τομέα, περιλαμβανομένης της αντικατάστασης μόνο του 1 στους 7 αποχωρούντες υπαλλήλους, ii) πρόσθετης μείωσης των δαπανών για αγαθά και υπηρεσίες και των επιχορηγήσεων σε επιχειρήσεις, και iii) ορισμένων περικοπών στις δημόσιες δαπάνες για οχήματα, εξοπλισμό γραφείων και με την εξασφάλιση ρεαλιστικών χρονοδιαγραμμάτων των επενδυτικών σχεδίων που χρηματοδοτούνται από την ΕΕ. Μολοταύτα, οι δημόσιες επενδύσεις προβλέπεται να αυξηθούν σημαντικά το 2009 συγκριτικά με το 2008 (περίπου 6½% του ΑΕΠ το 2009 έναντι 5¾% του ΑΕΠ το 2008). Όσον αφορά το σκέλος των εσόδων, η λήψη μέτρων για την κατάργηση ορισμένων φοροαπαλλαγών και φοροελαφρύνσεων (που αφορούν ειδικότερα τα εταιρικά αυτοκίνητα και την απόσβεση στοιχείων ενεργητικού κατόπιν αναπροσαρμογής στην τρέχουσα αξία) αναμένεται να αποφέρουν επιπλέον έσοδα της τάξης του 0,25% του ΑΕΠ. Η κυβέρνηση δεσμεύεται να συνεχίσει τη δημοσιονομική εξυγίανση με την περικοπή των δαπανών και να μειώσει περαιτέρω το έλλειμμα στο 4,1% του ΑΕΠ το 2010 και κάτω από 3% του ΑΕΠ το 2011.Καθ' όλη τη διάρκεια εκτέλεσης του προγράμματος, η Επιτροπή θα παρέχει συνεχή καθοδήγηση και συμβουλές στις ρουμανικές αρχές με στόχο τη διασφάλιση της διατηρήσιμης διόρθωσης του ελλείμματος.β. Μεταρρύθμιση της δημοσιονομικής διακυβέρνησηςΠροκειμένου να καταστεί δυνατή η διατηρήσιμη επίτευξη χαμηλότερων δημοσιονομικών ελλειμμάτων θα ληφθούν μέτρα για τη βελτίωση της δημοσιονομικής στρατηγικής και διαδικασίας. Βασική συνιστώσα θα είναι η θέσπιση νόμου περί δημοσιονομικής ευθύνης, ο οποίος μεταξύ άλλων θα προβλέπει την εκπόνηση διαδικασιών για τη βελτίωση της κατάρτισης πολυετών προϋπολογισμών, θα θέτει όρια στις αναθεωρήσεις των προϋπολογισμών κατά τη διάρκεια ενός έτους και θα θεσπίζει δημοσιονομικούς κανόνες για τη βελτίωση της εκτέλεσης του προϋπολογισμού και την εξασφάλιση πλήρους συμμόρφωσης με τις απαιτήσεις του συμφώνου σταθερότητας και ανάπτυξης. Ο νόμος αυτός θα πρέπει επίσης να προβλέπει τη σύσταση δημοσιονομικού συμβουλίου που θα προβαίνει σε ανεξάρτητους και επισταμένους ελέγχους.Για τη βελτίωση της δημοσιονομικής προβλεψιμότητας και διαφάνειας, το σύστημα αμοιβών στον δημόσιο τομέα θα αναδιαρθρωθεί, μέσω, μεταξύ άλλων, της ενοποίησης και απλοποίησης των μισθολογικών κλιμακίων και την μεταρρύθμισης του συστήματος επιμισθίων. Τούτο αποσκοπεί στην επίλυση των σημαντικών προβλημάτων με το δημόσιο μισθολογικό σύστημα: τα επιμίσθια καλύπτουν μεγάλο τμήμα των συνολικών απολαβών, δεν υπάρχει ενιαία μισθολογική κλίμακα και υπάρχει μεγάλος αριθμός νομοθετικών πράξεων που ρυθμίζουν τους μισθούς σε διάφορα σημεία του συστήματος αμοιβών στον δημόσιο τομέα.Προκειμένου να βελτιωθεί η μακροπρόθεσμη διατηρησιμότητα των δημόσιων οικονομικών, θα γίνει μεταρρύθμιση του συνταξιοδοτικού συστήματος. Μεταξύ των αλλαγών είναι η στροφή προς την τιμαριθμική αναπροσαρμογή των συντάξεων του δημόσιου τομέα, ο περιορισμός των περιθωρίων διακριτικής ευχέρειας στη χορήγηση αυξήσεων στις συντάξεις και η σταδιακή αύξηση της ηλικίας συνταξιοδότησης πέραν των συμφωνηθεισών διευθετήσεων που ισχύουν σήμερα (ιδίως για τις γυναίκες), ώστε να ληφθεί υπόψη η αύξηση του προσδόκιμου ζωής. Επιπλέον, θα αρχίσει η σταδιακή καταβολή εισφορών από κατηγορίες δημοσίων υπαλλήλων που έως τώρα εξαιρούνται από το εν λόγω σύστημα συνταξιοδοτικών εισφορών. Το πρόγραμμα προβλέπει τη συνέχιση της υλοποίησης του δεύτερου συνταξιοδοτικού πυλώνα, με τακτικές αυξήσεις των εισφορών, σύμφωνα με τον αρχικό προγραμματισμό.γ. Νομισματική και χρηματοπιστωτική πολιτικήΗ νομισματική πολιτική θα παραμείνει προσανατολισμένη στη σταθερότητα των τιμών και την επίτευξη του στόχου της BNR όσον αφορά τον πληθωρισμό (επί του παρόντος 3,5% ±1% στα τέλη του 2009). Όσον αφορά τον χρηματοπιστωτικό κλάδο, η BNR θα πραγματοποιεί ελέγχους με προσομοίωση ακραίων καταστάσεων (stress test) στους ισολογισμούς και τα χαρτοφυλάκια δανείων κάθε τράπεζας βάσει διαφόρων σεναρίων και σύμφωνα με τις κατευθυντήριες γραμμές της ΕΕ σχετικά με την αποτίμηση, τα οποία θα χρησιμοποιηθούν για την αξιολόγηση των δυνητικών αυξήσεων των ιδίων κεφαλαίων που απαιτούνται προκειμένου να διασφαλιστεί ότι ο συντελεστής φερεγγυότητας θα παραμείνει άνω του 10% καθ’ όλη τη διάρκεια του προγράμματος. Μετά την ολοκλήρωση των ελέγχων αυτών, και σύμφωνα με τη δέσμευση που έχουν αναλάβει για επαρκή στήριξη των θυγατρικών τους (όπως επιβεβαιώνουν στην κοινή δήλωσή τους της 26ης Μαρτίου 2009), οι μητρικές τράπεζες θα κληθούν να εξασφαλίσουν, έως τα τέλη Σεπτεμβρίου 2009, επαρκείς πόρους για να καλύψουν τα τυχόν ελλείμματα που θα προκύψουν από τους ελέγχους.Επιπλέον, το πρόγραμμα προβλέπει την τροποποίηση της νομοθεσίας περί τραπεζικής λειτουργίας και εκκαθάρισης ώστε να είναι δυνατή η έγκαιρη και αποτελεσματική απόκριση σε περίπτωση δυσχερειών στον τραπεζικό κλάδο. Βασικός στόχος των τροποποιήσεων θα είναι η ενίσχυση των εξουσιών των διαχειριστών των τραπεζών που τίθενται υπό αναγκαστική διαχείριση. Πέρα από τις διατάξεις αυτές, οι εξουσίες παρέμβασης της BNR θα ενισχυθούν μέσω άλλων μέτρων που θα της επιτρέπουν να ζητεί από σημαντικούς μετόχους να αυξήσουν το μετοχικό τους κεφάλαιο και να στηρίξουν οικονομικά την τράπεζα, και επίσης να απαγορεύει ή να περιορίζει τις διανομές κερδών. Η χρηματοπιστωτική εποπτεία θα ενισχυθεί σύμφωνα με τη σχετική νομοθεσία της ΕΕ. Επιπλέον, θα θεσπιστούν αναλυτικότερες απαιτήσεις υποβολής εκθέσεων σχετικά με τη ρευστότητα και, τη δέουσα χρονική στιγμή, το υποχρεωτικό ελάχιστο ύψος κεφαλαιακής επάρκειας πρέπει να αυξηθεί από 8 σε 10 τοις εκατό. Επιπλέον, οι διαδικασίες για την ενεργοποίηση της ασφάλισης καταθέσεων θα τροποποιηθούν ώστε να απλοποιηθούν και να επιταχυνθούν οι πληρωμές. Σύμφωνα με την τροποποιημένη νομοθεσία, η ασφάλιση καταθέσεων θα ενεργοποιείται μετά από σχετική απόφαση της BNR εντός περιόδου 21 ημερών. Τέλος, προκειμένου να διασφαλιστεί η επαρκής ρευστότητα, η BNR έχει αποφασίσει να διευρύνει το φάσμα των περιουσιακών στοιχείων που γίνονται δεκτά ως ασφάλεια.δ. Διαρθρωτικές μεταρρυθμίσειςΤο οικονομικό πρόγραμμα θα περιλαμβάνει επίσης μέτρα διαρθρωτικών αλλαγών στους τομείς πολιτικής που καλύπτονται από τις ειδικές ανά χώρα συστάσεις που εκδίδονται από το Συμβούλιο στο πλαίσιο της στρατηγικής της Λισαβόνας. Οι μεταρρυθμίσεις αυτές περιλαμβάνουν πολιτικές για τη βελτίωση της αποδοτικότητας και της αποτελεσματικότητας της δημόσιας διοίκησης, την άνοδο της ποιότητας των δημοσίων δαπανών, τη χρηστή χρήση και την καλύτερη απορρόφηση των κοινοτικών κονδυλίων, τη βελτίωση του επιχειρηματικού περιβάλλοντος και την καταπολέμηση της αδήλωτης εργασίας. Η Επιτροπή συμβάλλει επίσης στη δημιουργία ικανοτήτων σε τοπικό επίπεδο μέσω των διαρθρωτικών ταμείων, συγκεκριμένο τμήμα των οποίων προορίζεται για την παροχή τεχνικής συνδρομής.Το πρόγραμμα αυτό αποτυπώνεται στους όρους οικονομικής πολιτικής που περιλαμβάνονται στη σύσταση της Επιτροπής για απόφαση του Συμβουλίου. Οι αναλυτικοί όροι οικονομικής πολιτικής που συνδέονται με τις εκταμιεύσεις του κοινοτικού δανείου θα καθορίζονται στο μνημόνιο συμφωνίας που θα συναφθεί με τις ρουμανικές αρχές. Επίσης, το πρόγραμμα αυτό θα αποτυπώνεται πλήρως σε επικαιροποίηση του προγράμματος σύγκλισης της Ρουμανίας.Η προτεινόμενη απόφαση θα λήξει τρία έτη μετά την έναρξη της ισχύος της. Για να εξασφαλιστεί η αναγκαία ευελιξία στις τρέχουσες συνθήκες της αγοράς, προτείνεται να επιτραπεί η δυνατότητα χρησιμοποίησης ανταλλαγών επιτοκίου για τις δανειοληπτικές πράξεις που χρηματοδοτούν το δάνειο. Προκειμένου να διασφαλιστεί ο κοινοτικός προϋπολογισμός, οι αντισυμβαλλόμενοι δυνητικής συμφωνίας ανταλλαγής πρέπει να διαθέτουν την ύψιστη πιστοληπτική ποιότητα.Σύμφωνα με τις διατάξεις της πρότασης της Επιτροπής, της 8ης Απριλίου 2009, για κανονισμό του Συμβουλίου με τον οποίο τροποποιείται ο κανονισμός (ΕΚ) αριθ. 332/2002 του Συμβουλίου για τη θέσπιση ενός μηχανισμού μεσοπρόθεσμης οικονομικής στήριξης του ισοζυγίου πληρωμών των κρατών μελών, η Επιτροπή, περιλαμβανομένης της Ευρωπαϊκής Υπηρεσίας Καταπολέμησης της Απάτης και του Ευρωπαϊκού Ελεγκτικού Συνεδρίου, δύναται να αποστέλλει υπαλλήλους ή δεόντως εξουσιοδοτημένους εκπροσώπους της για να διενεργούν τους τεχνικούς ή δημοσιονομικούς ελέγχους που κρίνει αναγκαίους σχετικά με τη διαχείριση της παρούσας συνδρομής. Επίσης, θα λαμβάνεται μέριμνα για τη διερεύνηση και την ικανοποιητική αντιμετώπιση όλων των εικαζόμενων και επιβεβαιωμένων περιπτώσεων απάτης, διαφθοράς και κάθε άλλης παράνομης δραστηριότητας σε σχέση με τη διαχείριση της κοινοτικής ενίσχυσης για τη στήριξη του ισοζυγίου πληρωμών, που πλήττει τα οικονομικά συμφέροντα της ΕΕ. Κάθε τέτοια περίπτωση, καθώς και τα μέτρα που λαμβάνονται από τις εθνικές αρμόδιες αρχές στο πλαίσιο της αντιμετώπισής της, θα κοινοποιούνται αμελλητί στην Επιτροπή. Το μνημόνιο συμφωνίας και η συμφωνία του δανείου θα ενσωματώνουν επίσης ήδη τις νέες διατάξεις της πρότασης της Επιτροπής για κανονισμό του Συμβουλίου περί τροποποιήσεως του κανονισμού (ΕΚ) αριθ. 332/2002.Παράλληλα με τους όρους οικονομικής πολιτικής για το παρόν πρόγραμμα, η Επιτροπή θα εξακολουθήσει να παρακολουθεί την πρόοδο στον τομέα της δικαστικής μεταρρύθμισης και της καταπολέμησης της διαφθοράς, μέσω του μηχανισμού συνεργασίας και ελέγχου. Η διάρκεια ζωής του μηχανισμού είναι ανεξάρτητη από τη διάρκεια του προγράμματος συνδρομής. Τον Φεβρουάριο του 2009, η ενδιάμεση έκθεση κατέληξε στο συμπέρασμα ότι οι ρουμανικές αρχές πρέπει να δώσουν εκ νέου ώθηση στον τομέα της δικαστικής μεταρρύθμισης και της καταπολέμησης της διαφθοράς ώστε να αντιστραφεί η οπισθοδρόμηση που σημειώθηκε τους τελευταίους μήνες. Αυτό ειδικότερα συνεπάγεται τη θέσπιση των κωδίκων που απαιτούνται για τον εκσυγχρονισμό του νομικού συστήματος και την απόδειξη, μέσω της ταχείας αντιμετώπισης των προβεβλημένων υποθέσεων διαφθοράς, ότι το νομικό σύστημα είναι σε θέση να εφαρμόζει τους νόμους με ανεξάρτητο και αποτελεσματικό τρόπο.Επιπλέον των όρων ακολουθητέας πολιτικής, η Επιτροπή θα εξακολουθήσει επίσης να παρακολουθεί την ορθή χρήση των κοινοτικών κονδυλίων προ και μετά της προσχώρησης, μεταξύ άλλων, μέσω αξιολογήσεων της συμμόρφωσης και τακτικών επισκοπήσεων.Σύσταση γιαΑΠΟΦΑΣΗ ΤΟΥ ΣΥΜΒΟΥΛΙΟΥγια την παροχή αμοιβαίας συνδρομής στη ΡουμανίαΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 119,τη σύσταση της Επιτροπής κατόπιν διαβούλευσης με την Οικονομική και Δημοσιονομική Επιτροπή,Εκτιμώντας τα ακόλουθα:1.  Στις κεφαλαιαγορές και τις χρηματοοικονομικές αγορές της Ρουμανίας ασκούνται το τελευταίο διάστημα αυξανόμενες πιέσεις, οι οποίες αποτυπώνουν την πτωτική πορεία της παγκόσμιας οικονομίας και τις εντεινόμενες ανησυχίες για την υγεία της ρουμανικής οικονομίας, δεδομένου του υψηλού εξωτερικού ελλείμματος και του ραγδαία αυξανόμενου δημόσιου ελλείμματός της. Οι πιέσεις που ασκούνται στη συναλλαγματική ισοτιμία έχουν επίσης ενταθεί και ενέχουν σημαντικό κίνδυνο για τη σταθερότητα του ευρύτερου τραπεζικού τομέα.2.  Η κυβέρνηση και η κεντρική τράπεζα της Ρουμανίας (NBR) εκπόνησαν ως απάντηση μια ολοκληρωμένη πολιτική για τη σταθερή θεμελίωση των μακροοικονομικών πολιτικών και την άμβλυνση των πιέσεων που ασκούνται στη χρηματοπιστωτική αγορά και διατύπωσαν τη στρατηγική αυτή σε επιστολή προθέσεων την οποίαν έλαβε η Επιτροπή στις […]. Ακρογωνιαίος λίθος του οικονομικού προγράμματος είναι η μείωση του δημοσιονομικού ελλείμματος από το 5,4% του ΑΕΠ το 2008 στο 5,1% του ΑΕΠ το 2009 και σε κάτω από το 3% του ΑΕΠ έως το 2011. Προκειμένου να καταστεί δυνατή η διατηρήσιμη επίτευξη χαμηλότερων δημοσιονομικών ελλειμμάτων θα ληφθούν μέτρα για τη βελτίωση της δημοσιονομικής στρατηγικής και διαδικασίας. Το εν λόγω οικονομικό πρόγραμμα και ειδικότερα οι δημοσιονομική στόχοι θα αποτυπωθούν στον προϋπολογισμό της κυβέρνησης καθώς και στο πρόγραμμα σύγκλισης.3.  Το Συμβούλιο επανεξετάζει τακτικά τις οικονομικές πολιτικές που εφαρμόζει η Ρουμανία, ιδίως στο πλαίσιο της ετήσιας επανεξέτασης του επικαιροποιημένου προγράμματος σύγκλισης της Ρουμανίας και της εφαρμογής του εθνικού προγράμματος μεταρρυθμίσεων, καθώς και της τακτικής επισκόπησης της προόδου της Ρουμανίας στο πλαίσιο της έκθεσης σύγκλισης και της ετήσιας έκθεσης προόδου.4.  Οι σημαντικές πιέσεις που ασκούνται στην εξωτερική χρηματοδότηση αναμένεται να διατηρηθούν, καθώς το επίμονο, αν και μειούμενο, έλλειμμα του ισοζυγίου τρεχουσών συναλλαγών, σε συνδυασμό με την ανάγκη ανανέωσης του σημαντικού βραχυπρόθεσμου και μακροπρόθεσμου δανεισμού σε ξένο νόμισμα, δεν αναμένεται να καλυφθούν πλήρως από τις άμεσες ξένες επενδύσεις και άλλες χρηματοδοτήσεις και εισροές κεφαλαίων κατά την περίοδο 2009-2011. Οι ανάγκες εξωτερικής χρηματοδότησης εκτιμώνται σε 20 δισ. Ευρώ περίπου για την περίοδο έως το πρώτο τρίμηνο του 2011. Το ποσοστό ανανέωσης της δανειακής έκθεσης των ξένων τραπεζών στη Ρουμανία θεωρείται ότι θα ανέλθει στο 100% μετά την παροχή της αμοιβαίας συνδρομής, σε συμφωνία με την απαιτούμενη δέσμευση που έχουν αναλάβει οι κύριες ξένες τράπεζες να διατηρήσουν την έκθεσή τους στη Ρουμανία (όπως επιβεβαιώνουν στην κοινή δήλωσή τους της 26ης Μαρτίου 2009), ενώ το ποσοστό ανανέωσης για το εταιρικό εξωτερικό χρέος προς μητρικές εταιρίες και για το εξωτερικό χρέος των ρουμανικών τραπεζών θεωρείται ότι θα ανέλθει 50% το 2009. Για το 2010 και το 2011, γίνεται η παραδοχή ότι όλες οι ληξιπρόθεσμες ξένες υποχρεώσεις θα ανανεωθούν κατά 100%, δεδομένης της αναμενόμενης σταθεροποίησης της χρηματοπιστωτικής αγοράς και της αρχής ανάκαμψης των μεγαλύτερων εξαγωγικών αγορών της Ρουμανίας. Πέραν του στόχου διατήρησης επαρκών συναλλαγματικών αποθεματικών (άνω του 100% του βραχυπρόθεσμου εξωτερικού χρέους εναπομένουσας ληκτότητας), έγιναν συντηρητικές παραδοχές για άλλες κεφαλαιακές εκροές, όπως τις εκροές καταθέσεων μη μόνιμων κατοίκων, τις μειώσεις στις εμπορικές πιστώσεις και τις εκροές χαρτοφυλακίου προκειμένου να ενσωματωθούν πρόσθετα ρυθμιστικά αποθεματικά στους υπολογισμούς.5.  Οι ρουμανικές αρχές ζήτησαν σημαντική χρηματοδοτική συνδρομή από την ΕΕ και άλλους διεθνείς χρηματοδοτικούς οργανισμούς προκειμένου να στηριχθεί η διατηρησιμότητα του ισοζυγίου πληρωμών της χώρας και να διαμορφωθούν τα αποθέματα ξένου συναλλάγματος σε συνετά επίπεδα.6.  Το ισοζύγιο πληρωμών της Ρουμανίας αντιμετωπίζει σοβαρή απειλή, πράγμα το οποίο δικαιολογεί την επείγουσα παροχή αμοιβαίας συνδρομής από την Κοινότητα,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Η Κοινότητα χορηγεί αμοιβαία συνδρομή στη Ρουμανία.Άρθρο 2Η παρούσα απόφαση απευθύνεται στα κράτη μέλη.Βρυξέλλες,Για το ΣυμβούλιοΟ ΠρόεδροςΠρόταση γιαΑΠΟΦΑΣΗ ΤΟΥ ΣΥΜΒΟΥΛΙΟΥγια τη χορήγηση κοινοτικής μεσοπρόθεσμης χρηματοδοτικής συνδρομής στη ΡουμανίαΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 332/2002[2] του Συμβουλίου, της 18ης Φεβρουαρίου 2002, για τη θέσπιση ενός μηχανισμού μεσοπρόθεσμης οικονομικής στήριξης του ισοζυγίου πληρωμών των κρατών μελών και ιδίως το άρθρο 3 παράγραφος 2,την πρόταση της Επιτροπής, η οποία υποβλήθηκε κατόπιν διαβούλευσης με την Οικονομική και Δημοσιονομική Επιτροπή (ΟΔΕ),Εκτιμώντας τα ακόλουθα:7.  Με την απόφαση […] το Συμβούλιο αποφάσισε την χορήγηση αμοιβαίας συνδρομής στη Ρουμανία.8.  Παρά τη βελτίωση που αναμένεται στο ισοζύγιο τρεχουσών συναλλαγών, η Επιτροπή, το ΔΝΤ και οι ρουμανικές αρχές εκτίμησαν τον Μάρτιο του 2009 τις ανάγκες εξωτερικής χρηματοδότησης της Ρουμανίας σε 20 δισ. EUR για το διάστημα έως το πρώτο τρίμηνο του 2011, καθώς, λόγω των πρόσφατων εξελίξεων στην χρηματοπιστωτική αγορά, οι λογαριασμοί κίνησης κεφαλαίων και χρηματοοικονομικών συναλλαγών είναι πιθανό να σημειώσουν σοβαρή επιδείνωση.9.  Κρίνεται σκόπιμη η χορήγηση κοινοτικής στήριξης στη Ρουμανία ανώτατου ύψους 5 δισ. EUR βάσει του μηχανισμού μεσοπρόθεσμης χρηματοδοτικής συνδρομής του ισοζυγίου πληρωμών των κρατών μελών που θεσπίστηκε με τον κανονισμό (ΕΚ) αριθ. 332/2002. Η συνδρομή αυτή πρέπει να παρασχεθεί σε συνδυασμό με δάνειο από το Διεθνές Νομισματικό Ταμείο ύψους 11,40 δισ. ΕΤΔ (περίπου 12,95 δισ. EUR) βάσει συμφωνίας stand-by που προβλέπεται ότι θα εγκριθεί στις 6 Μαΐου 2009. Η Παγκόσμια Τράπεζα συμφώνησε να χορηγήσει επίσης δάνειο , ύψους 1 δισ. EUR. στη Ρουμανία και η ΕΤΕπ και η ΕΤΑΑ θα παράσχουν συνολική συμπληρωματική στήριξη 1 δισ. EUR.10.  Τη διαχείριση της οικονομικής στήριξης πρέπει να την αναλάβει η Επιτροπή. Οι συγκεκριμένοι όροι οικονομικής πολιτικής που θα συμφωνηθούν με τις ρουμανικές αρχές μετά τη διαβούλευση με την ΟΔΕ πρέπει να περιληφθούν σε ένα μνημόνιο συμφωνίας. Οι λεπτομερείς χρηματοδοτικοί όροι πρέπει να καθοριστούν από την Επιτροπή στη συμφωνία χορήγησης δανείου.11.  Η Επιτροπή επαληθεύει ανά τακτά χρονικά διαστήματα ότι πληρούνται οι όροι οικονομικής πολιτικής που συνοδεύουν τη στήριξη, μέσω της πραγματοποίησης αποστολών και της υποβολής εκθέσεων σε τακτική βάση από τις ρουμανικές αρχές.12.  Καθ’ όλη τη διάρκεια εφαρμογής του προγράμματος, η Επιτροπή παρέχει περαιτέρω συστάσεις πολιτικής και τεχνική συνδρομή σε συγκεκριμένους τομείς.13.  Το Ευρωπαϊκό Ελεγκτικό Συνέδριο έχει το δικαίωμα να διεξαγάγει κάθε δημοσιονομικό έλεγχο που κρίνει απαραίτητο όσον αφορά τη διαχείριση της παρούσας συνδρομής. Η Επιτροπή, περιλαμβανομένης της Ευρωπαϊκής Υπηρεσίας Καταπολέμησης της Απάτης, έχει δικαίωμα να αποστέλλει τους υπαλλήλους της ή δεόντως εξουσιοδοτημένους εκπροσώπους της για να διενεργούν τους τεχνικούς ή δημοσιονομικούς ελέγχους που κρίνει αναγκαίους σχετικά με τη διαχείριση της κοινοτικής μεσοπρόθεσμης χρηματοδοτικής συνδρομής.14.  Παράλληλα με τους όρους οικονομικής πολιτικής για το παρόν πρόγραμμα, η Επιτροπή θα εξακολουθήσει να παρακολουθεί την πρόοδο στον τομέα της δικαστικής μεταρρύθμισης και της καταπολέμησης της διαφθοράς μέσω του μηχανισμού συνεργασίας και ελέγχου. Η διάρκεια ζωής του μηχανισμού είναι ανεξάρτητη από τη διάρκεια του προγράμματος συνδρομής. Επιπλέον των όρων, η Επιτροπή θα εξακολουθήσει επίσης να παρακολουθεί την ορθή χρήση των κοινοτικών κονδυλίων προ και μετά της προσχώρησης, μεταξύ άλλων, μέσω αξιολογήσεων της συμμόρφωσης και τακτικών επισκοπήσεων.15.  Η συνδρομή πρέπει να χορηγηθεί για τη στήριξη της διατηρησιμότητας του ισοζυγίου πληρωμών της Ρουμανίας και, με τον τρόπο αυτόν, για να συμβάλει στην επιτυχή υλοποίηση του προγράμματος οικονομικής πολιτικής της κυβέρνησης,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 116.  Η Κοινότητα θέτει στη διάθεση της Ρουμανίας μεσοπρόθεσμο δάνειο ανώτατου ύψους 5 δισ. ευρώ , με μέγιστη μέση ληκτότητα 7 ετών.17.  Η κοινοτική χρηματοδοτική συνδρομή παραμένει στη διάθεση της Ρουμανίας επί τρία έτη, αρχής γενομένης από την πρώτη ημέρα μετά την έναρξη ισχύος της παρούσας απόφασης.Άρθρο 218.  Τη διαχείριση της χρηματοδοτικής συνδρομής αναλαμβάνει η Επιτροπή με τρόπο συνεπή προς τις δεσμεύσεις που έχει αναλάβει η Ρουμανία και προς τις συστάσεις του Συμβουλίου, ιδίως τις ειδικές ανά χώρα συστάσεις στο πλαίσιο της υλοποίησης του εθνικού προγράμματος μεταρρυθμίσεων καθώς και του προγράμματος σύγκλισης.19.  Η Επιτροπή συμφωνεί με τις αρχές της Ρουμανίας, μετά από διαβούλευση με την ΟΔΕ, τους συγκεκριμένους όρους οικονομικής πολιτικής που συνοδεύουν τη χρηματοδοτική συνδρομή, όπως ορίζεται στο άρθρο 3 παράγραφος 5. Οι όροι αυτοί περιλαμβάνονται σε μνημόνιο συμφωνίας λαμβάνοντας υπόψη τις δεσμεύσεις και τις συστάσεις που αναφέρονται στην παράγραφο 1. Οι λεπτομερείς χρηματοδοτικοί όροι καθορίζονται από την Επιτροπή στη συμφωνία χορήγησης δανείου.20.  Η Επιτροπή επαληθεύει ανά τακτά χρονικά διαστήματα, και σε συνεργασία με την ΟΔΕ, ότι πληρούνται οι όροι οικονομικής πολιτικής που συνοδεύουν τη στήριξη. Για τον σκοπό αυτό, οι ρουμανικές αρχές θέτουν στη διάθεση της Επιτροπής όλες τις αναγκαίες πληροφορίες και συνεργάζονται πλήρως μαζί της. Η ΟΔΕ τηρείται ενήμερη από την Επιτροπή σχετικά με την πιθανή αναχρηματοδότηση των δανειοληπτικών πράξεων ή την αναπροσαρμογή των χρηματοδοτικών όρων.21.  Η Ρουμανία είναι διατεθειμένη να θεσπίσει και να εφαρμόσει πρόσθετα μέτρα δημοσιονομικής εξυγίανσης για τη διασφάλιση της μακροοικονομικής σταθερότητας, εφόσον απαιτηθούν τέτοιου είδους μέτρα κατά τη διάρκεια του προγράμματος στήριξης. Οι ρουμανικές αρχές διαβουλεύονται με την Επιτροπή πριν από την υιοθέτηση των εν λόγω πρόσθετων μέτρων.Άρθρο 322.  Η Επιτροπή θέτει την κοινοτική χρηματοδοτική συνδρομή στη διάθεση της Ρουμανίας σε πέντε το πολύ δόσεις, το ύψος των οποίων καθορίζεται στο μνημόνιο συμφωνίας.23.  Η πρώτη δόση αποδεσμεύεται με την έναρξη ισχύος της συμφωνίας δανείου και του μνημονίου συμφωνίας.24.  Η συνετή χρήση συμφωνιών ανταλλαγής επιτοκίου επιτρέπεται με ύψιστης πιστοληπτικής ποιότητας αντισυμβαλλομένους εφόσον απαιτείται προκειμένου να χρηματοδοτηθεί το δάνειο.25.  Η Επιτροπή αποφασίζει την αποδέσμευση περαιτέρω δόσεων αφού λάβει τη γνώμη της ΟΔΕ.26.  Η εκταμίευση κάθε περαιτέρω δόσης πραγματοποιείται υπό την προϋπόθεση της ικανοποιητικής εκτέλεσης του νέου οικονομικού προγράμματος της ρουμανικής κυβέρνησης που περιλαμβάνεται στο πρόγραμμα σύγκλισης της Ρουμανίας, του εθνικού προγράμματος μεταρρυθμίσεων και, ειδικότερα, των ειδικών όρων οικονομικής πολιτικής που καθορίζονται στο μνημόνιο συμφωνίας. Οι εν λόγω όροι περιλαμβάνουν, μεταξύ άλλων, τα εξής:α) Έγκριση ενός σαφώς διατυπωμένου μεσοπρόθεσμου δημοσιονομικού προγράμματος που αποσκοπεί στη μείωση, έως το 2011, του ελλείμματος της γενικής κυβέρνησης τουλάχιστον στο επίπεδο αναφοράς της Συνθήκης, ήτοι 3% του ΑΕΠ.β) Έγκριση και εκτέλεση ενός διορθωτικού προϋπολογισμού για το 2009 (έως το δεύτερο τρίμηνο του 2009) με στόχο έλλειμμα γενικής κυβέρνησης που δεν υπερβαίνει το5,1% του ΑΕΠ σε όρους ΕΣΛ-95.γ) Μείωση του μισθολογικού κόστους του δημόσιου τομέα σε ονομαστικούς όρους σε σύγκριση με τα επίπεδα του 2008, μέσω μη πραγματοποίησης των αυξήσεων στο μισθολόγιο των δημοσίων υπαλλήλων (συνολικού ύψους 5% σε ονομαστικούς όρους) για το 2009 (ή μέσω ισοδύναμων περαιτέρω περικοπών στην απασχόληση), καθώς και μέσω της μείωσης των απασχολούμενων στον δημόσιο τομέα, μεταξύ άλλων με την αντικατάσταση μόνον 1 στους 7 αποχωρούντες υπαλλήλους.δ) Επιπλέον μειώσεις των δαπανών για αγαθά και υπηρεσίες και των επιδοτήσεων προς δημόσιες επιχειρήσεις.ε) Βελτίωση της δημοσιονομικής διαχείρισης μέσω της θέσπισης και εφαρμογής ενός δεσμευτικού μεσοπρόθεσμου δημοσιονομικού πλαισίου, θέσπισης ορίων στις αναθεωρήσεις του προϋπολογισμού στη διάρκεια του έτους, περιλαμβανομένων δημοσιονομικών κανόνων και σύστασης ενός δημοσιονομικού συμβουλίου που θα παρέχει ανεξάρτητο και εξειδικευμένο έλεγχο.στ) Μεταρρύθμιση του συστήματος αμοιβών στο δημόσιο, μεταξύ άλλων μέσω της ενοποίησης και απλοποίησης των μισθολογικών κλιμάκων και της μεταρρύθμιση του συστήματος επιδομάτων.ζ) Μεταρρύθμιση των βασικών παραμέτρων του συνταξιοδοτικού συστήματος, με μετάβαση σε καθεστώς τιμαριθμικής προσαρμογής των συντάξεων ανάλογα με τις τιμές καταναλωτή και όχι βάσει των μισθών, τη σταδιακή προσαρμογή της ηλικίας συνταξιοδότησης πέραν των τρεχόντων ορίων, ιδίως για τις γυναίκες, και εισάγοντας σταδιακά συνταξιοδοτικές εισφορές από ομάδες δημόσιων υπαλλήλων που επί του παρόντος δεν συμμετέχουν σε αυτές τις εισφορές.η) Τροποποίηση της νομοθεσίας περί τραπεζικής λειτουργίας και εκκαθάρισης, ώστε να είναι δυνατή η έγκαιρη και αποτελεσματική απόκριση σε περίπτωση δυσχερειών στον τραπεζικό κλάδο. Βασικός στόχος των τροποποιήσεων θα είναι η ενίσχυση των εξουσιών των διαχειριστών των τραπεζών που τίθενται υπό αναγκαστική διαχείριση. Πέρα από τα μέτρα αυτά, οι εξουσίες παρέμβασης της κεντρικής τράπεζα της Ρουμανίας (BNR) πρέπει να ενισχυθούν με διατάξεις που να της επιτρέπουν να ζητεί από σημαντικούς μετόχους να αυξήσουν το μετοχικό τους κεφάλαιο και να στηρίξουν οικονομικά την τράπεζα, και επίσης να απαγορεύει ή να περιορίζει τις διανομές κερδών. Η χρηματοπιστωτική εποπτεία θα ενισχυθεί σύμφωνα με τη σχετική νομοθεσία της ΕΕ. Επιπλέον, θα θεσπιστούν αναλυτικότερες απαιτήσεις υποβολής εκθέσεων σχετικά με τη ρευστότητα και, τη δέουσα χρονική στιγμή, το ελάχιστο υποχρεωτικό ύψος κεφαλαιακής επάρκειας πρέπει να αυξηθεί από 8 σε 10 τοις εκατό. Επιπλέον, οι διαδικασίες για την ενεργοποίηση της ασφάλισης καταθέσεων πρέπει να τροποποιηθούν ώστε να απλοποιηθούν και να επιταχυνθούν οι πληρωμές. Σύμφωνα με την τροποποιημένη νομοθεσία, η ασφάλιση καταθέσεων θα ενεργοποιείται μετά από σχετική απόφαση της BNR εντός περιόδου 21 ημερών. Τέλος, προκειμένου να διασφαλιστεί η επαρκής πρόβλεψη ρευστότητας, η BNR έχει αποφασίσει να διευρύνει το φάσμα των περιουσιακών στοιχείων που γίνονται δεκτά ως ασφάλεια.θ) Μέτρα διαρθρωτικής μεταρρύθμισης στους τομείς των ειδικών ανά χώρα συστάσεων που εκδίδονται στο πλαίσιο της στρατηγικής της Λισαβόνας. Μεταξύ αυτών περιλαμβάνονται μέτρα για τη βελτίωση της αποδοτικότητας και της αποτελεσματικότητας της δημόσιας διοίκησης, την άνοδο της ποιότητας των δημοσίων δαπανών, τη χρηστή χρήση και την καλύτερη απορρόφηση των κοινοτικών κονδυλίων, τη μείωση του διοικητικού, δημοσιονομικού και νομικού φόρτου για τις επιχειρήσεις και την καταπολέμηση της αδήλωτης εργασίας, ούτως ώστε να διευρυνθεί η φορολογική βάση.27.  Προκειμένου να διασφαλιστεί η ομαλή τήρηση των όρων του προγράμματος και να υποστηριχθεί η άρση των ανισορροπιών με βιώσιμο τρόπο, η Επιτροπή θα παρέχει διαρκή στήριξη και καθοδήγηση για τις δημοσιονομικές, χρηματοπιστωτικές και διαρθρωτικές μεταρρυθμίσεις.28.  Η Ρουμανία θα ανοίξει έναν ειδικό λογαριασμό στην Εθνική Τράπεζα της Ρουμανίας (BNR) για τη διαχείριση της κοινοτικής μεσοπρόθεσμης χρηματοδοτικής συνδρομής.Άρθρο 4Η παρούσα απόφαση απευθύνεται στη Ρουμανία.Άρθρο 5Δημοσιεύεται στην Επίσημη Εφημερίδα της Ευρωπαϊκής Ένωσης.Βρυξέλλες,Για το ΣυμβούλιοΟ ΠρόεδροςΔΕΛΤΙΟ ΔΗΜΟΣΙΟΝΟΜΙΚΩΝ ΕΠΙΠΤΩΣΕΩΝ(πρβλ. άρθρο 16 του εσωτερικού κανονισμού)ΤΟΜΕΑΣ ΠΟΛΙΤΙΚΗΣ: ΤΙΤΛΟΣ 01 – ΟΙΚΟΝΟΜΙΚΕΣ ΚΑΙ ΧΡΗΜΑΤΟΔΟΤΙΚΕΣ ΥΠΟΘΕΣΕΙΣΔΡΑΣΤΗΡΙΟΤΗΤΑ: ΧΡΗΜΑΤΟΔΟΤΙΚΕΣ ΠΡΑΞΕΙΣ ΚΑΙ ΜΕΣΑΤΙΤΛΟΣ της ΔΡΑΣΗΣ: ΜΕΣΟΠΡΟΘΕΣΜΗ ΧΡΗΜΑΤΟΔΟΤΙΚΗ ΣΥΝΔΡΟΜΗ ΤΗΣ ΕΕ ΠΡΟΣ ΤΗ ΡΟΥΜΑΝΙΑ1. ΤΙΤΛΟΣ ΤΗΣ ΠΡΟΤΑΣΗΣ: ΓΡΑΜΜΗ ΤΟΥ ΠΡΟΫΠΟΛΟΓΙΣΜΟΥ ΚΑΙ ΟΝΟΜΑΣΙΑ01 04 01 01 Εγγύηση της Ευρωπαϊκής Κοινότητας για τα κοινοτικά δάνεια που προορίζονται για τη στήριξη του ισοζυγίου πληρωμών2. ΝΟΜΙΚΗ ΒΑΣΗ:Άρθρα 119 ΕΚ και 308 ΕΚ· Κανονισμός (ΕΚ) 332/2002 του Συμβουλίου της 18ης Φεβρουαρίου 2002.3. ΣΥΝΟΛΙΚΑ ΑΡΙΘΜΗΤΙΚΑ ΣΤΟΙΧΕΙΑ ΤΟΥ ΟΙΚΟΝΟΜΙΚΟΥ ΕΤΟΥΣ (ΣΕ ΕΥΡΩ)Το στοιχείο αυτό συνιστά τη διάρθρωση της εγγύησης που παρέχει η Ευρωπαϊκή Ένωση. Θα επιτρέψει στην Επιτροπή να εξυπηρετήσει το χρέος (κεφάλαιο, τόκους και άλλα έξοδα) σε περίπτωση που ο χρεώστης (Ρουμανία) περιέλθει σε αδυναμία εκπλήρωσης των υποχρεώσεών του.Η εγγραφή στον προϋπολογισμό («p.m.») που αντικατοπτρίζει την εγγύηση από τον προϋπολογισμό θα ενεργοποιηθεί μόνον σε περίπτωση πραγματικής κατάπτωσης της εγγύησης. Αναμένεται ότι κανονικά δεν θα χρειαστεί η ενεργοποίηση της εγγύησης του προϋπολογισμού.3α – Τρέχον έτοςΆνευ αντικειμένουΠΑΥ |Αρχική πίστωση του οικονομικού έτους (προϋπολογισμός) |Μεταφορές |Συμπληρωματικές πιστώσεις |Σύνολο πιστώσεων |Πιστώσεις που έχουν ήδη κρατηθεί από άλλο πρόγραμμα εργασίας |Διαθέσιμο υπόλοιπο |Ποσό για την προτεινόμενη δράση |3β –ΜεταφοράΆνευ αντικειμένουΠΑΥ |Μεταφορά |Πιστώσεις που έχουν ήδη κρατηθεί από άλλο πρόγραμμα εργασίας |Διαθέσιμο υπόλοιπο |Ποσό για την προτεινόμενη δράση |3γ - Επόμενο οικονομικό έτος:Άνευ αντικειμένουΠΑΥ |Αρχική πίστωση του οικονομικού έτους (προϋπολογισμός) | p.m. |Μεταφορές |Συμπληρωματικές πιστώσεις |Σύνολο πιστώσεων |Πιστώσεις που έχουν ήδη κρατηθεί από άλλο πρόγραμμα εργασίας |Διαθέσιμο υπόλοιπο |Ποσό για την προτεινόμενη δράση | p.m. |4. ΠΕΡΙΓΡΑΦΗ ΤΗΣ ΔΡΑΣΗΣΗ προτεινόμενη μεσοπρόθεσμη χρηματοδοτική συνδρομή προς τη Ρουμανία συνίσταται σε ένα κοινοτικό δάνειο (που θα χρηματοδοτηθεί από κοινοτικές δανειοληπτικές πράξεις στις διεθνείς κεφαλαιαγορές) ύψους 5 δισ. EUR. Θα χορηγηθεί στο πλαίσιο διεθνούς χρηματοδοτικής δέσμης και, συγκεκριμένα, σε συνδυασμό με δάνειο του ΔΝΤ ύψους 11,40 δισ. ΕΔΤ (περίπου 12,95 δισ. EUR) μαζί με διευκόλυνση stand-by. Η Παγκόσμια Τράπεζα έχει δεσμεύσει συνολικά 1 δισ. EUR και η ΕΤΕπ και ΕΤΑΑ θα χορηγήσουν επίσης συνολικό ποσό 1 δισ. EUR. Η κοινοτική μεσοπρόθεσμη χρηματοδοτική συνδρομή προς τη Ρουμανία σκοπό έχει να στηρίξει τη διατηρησιμότητα του ισοζυγίου πληρωμών της χώρας, το οποίο αντιμετωπίζει σοβαρή απειλή, και με τον τρόπο αυτόν να στηρίξει το νέο οικονομικό πρόγραμμα της κυβέρνησης το οποίο αποβλέπει, μεταξύ άλλων, στην αποκατάσταση της εμπιστοσύνης των επενδυτών και στην ανακούφιση των χρηματοπιστωτικών αγορών από τις πιέσεις τις οποίες δέχονται τον τελευταίο καιρό. Ταυτόχρονα, η στήριξη αυτή συμβάλλει στην χρηματοπιστωτική σταθερότητα που υπερβαίνει τα σύνορα της αποδέκτριας χώρας λόγω των σημαντικών διεθνών δεσμών που υφίστανται (περιλαμβανομένων και των διατραπεζικών). Η νέα δέσμη οικονομικών μέτρων που χρηματοδοτείται με την παρούσα δράση περιλαμβάνει την ταχύτερη μείωση του ελλείμματος στην περίοδο 2009-2011, μειώνοντας με τον τρόπο αυτό τις χρηματοδοτικές ανάγκες της κυβέρνησης. Τέλος, η οικονομική στήριξη θα τελεί υπό τη διαχείριση της Επιτροπής σε συνεργασία με την Οικονομική και Δημοσιονομική Επιτροπή, διασφαλίζοντας έτσι ότι η ΕΕ θα συμμετάσχει ενεργά στη διαμόρφωση των οικονομικών πολιτικών της Ρουμανίας και ότι οι πολιτικές αυτές θα είναι συνεπείς προς τις δεσμεύσεις που έχει αναλάβει η χώρα στο πλαίσιο της ΕΕ και προς τις συστάσεις του Συμβουλίου, ιδίως όσον αφορά την εφαρμογή του εθνικού προγράμματος μεταρρυθμίσεων, καθώς και του προγράμματος σύγκλισης.Στις 26 Μαρτίου 2009, τα μητρικά ιδρύματα των εννέα μεγαλύτερων τραπεζών ξένης ιδιοκτησίας που έχουν ιδρυθεί στη Ρουμανία ανέλαβαν από κοινού τη δέσμευση να διατηρήσουν τη συνολική έκθεσή τους στη Ρουμανία κατά την περίοδο του προγράμματος και συμφώνησαν να στηρίξουν τις ρουμανικές θυγατρικές τους ώστε να διατηρήσουν την τρέχουσα υγιή οικονομική κατάστασή τους για όσο διάστημα διαρκούν οι κλυδωνισμοί στην αγορά και η οικονομική επιβράδυνση. Μαζί με τη στήριξη που παρέχεται από την Κοινότητα, το ΔΝΤ, την Παγκόσμια Τράπεζα, την ΕΤΕπ και την ΕΤΑΑ, η δήλωση αυτή υπογραμμίζει τον ευρύ χαρακτήρα της στήριξης προς τις ρουμανικές αρχές.Τα κεφάλαια που θα δανεισθεί η Κοινότητα από τις κεφαλαιαγορές ή από χρηματοδοτικούς οργανισμούς με σκοπό τη χορήγηση του δανείου στη Ρουμανία καλύπτονται από την κοινοτική εγγύηση. Τα δανειακά κεφάλαια αντλούνται από τις κεφαλαιαγορές ή από χρηματοδοτικούς οργανισμούς. Το κεφάλαιο των δανείων που θα χορηγηθούν στη Ρουμανία ανέρχεται σε 5 δισ. EUR.Η διάρθρωση της εγγύησης που παρέχει η Ευρωπαϊκή Ένωση θα επιτρέψει στην Επιτροπή να εξυπηρετήσει το χρέος αυτό σε περίπτωση που η Ρουμανία περιέλθει σε κατάσταση αδυναμίας εκπλήρωσης των υποχρεώσεών της.Προκειμένου να εκπληρώσει τις υποχρεώσεις της, η Επιτροπή δύναται να καταφύγει στα ρευστά διαθέσιμά της για την προσωρινή εξυπηρέτηση του δανείου. Στην περίπτωση αυτή ισχύει το άρθρο 12 του κανονισμού (ΕΚ, Ευρατόμ) αριθ. 1150/2000 του Συμβουλίου, της 22ας Μαΐου 2000, για την εφαρμογή της απόφασης 2000/597/ΕΚ, Ευρατόμ για το σύστημα των ιδίων πόρων των Κοινοτήτων (ΕΕ L 130 της 31.5.2000, σ. 1).5. ΤΡΟΠΟΣ ΥΠΟΛΟΓΙΣΜΟΥΆνευ αντικειμένου.6. ΧΡΟΝΟΔΙΑΓΡΑΜΜΑ ΠΛΗΡΩΜΩΝ (ΣΕ ΕΥΡΩ)Άνευ αντικειμένου.Ονομασία | Πιστώσεις | Πληρωμές |Έτος n | Έτος n+1 | Έτος n+2 | Έτος n+3 | Επόμενα οικονομικά έτη |Έτος n |Έτος n+1 |Έτος n |Έτος n+1 |Σύνολο |[1] Σύμφωνα με τους όρους αναφοράς για τη χορήγηση μη κοινοτικών δανείων σε κράτη μέλη της ΕΕ που ενέκρινε η ΟΔΕ στις 29 Σεπτεμβρίου 2008, τούτο έγινε με επιστολή που απηύθυνε ο Υπουργός Οικονομικών Gheorghe Pogea στον Επίτροπο Joaquin Almunia. Παρόμοια επιστολή εστάλη από το μέλος της ΟΔΕ Stefan Nanu στους Odile Renaud Basso και Marco Buti, γραμματέα και μέλος της Επιτροπής στην ΟΔΕ, αντίστοιχα.[2] EE L53/1 [23 Φεβρουαρίου 2002]